WERREJ IN-NOTA LI TAKKUMPANJA L-KONTIJIET 5 L-IMPLIMENTAZZJONI U L-KONTABBILTÀ TAR-RIŻORSI TAL-FEŻ 6 PARTI I – IL-KONTIJIET ANNWALI TAL-FEŻ: IL-FONDI ĠESTITI MILL-KUMMISSJONI EWROPEA 13 1. ID-DIKJARAZZJONIJIET FINANZJARJI TAT-8, ID-9 U L-10 FOND EWROPEW GĦALL-IŻVILUPP 14 1.1 IT-8, ID-9 U L-10 FEŻ: IL-KARTA TAL-BILANĊ AGGREGATA, IL-KONT TAR-RIŻULTAT EKONOMIKU, IR-RAPPORT TAL-FLUSSI TAL-FLUS U R-RAPPORT TAL-BIDLIET FL-ASSI NETTI 14 1.2 IT-8 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U D-DIKJARAZZJONI TAL-BIDLIET FL-ASSI NETTI 18 1.3 ID-9 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U R-RAPPORT TAL-BIDLIET FL-ASSI NETTI 21 1.4 L-10 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U R-RAPPORT TAL-BIDLIET FL-ASSI NETTI 24 1.5 NOTI GĦAD-DIKJARAZZJONIJIET FINANZJARJI TAT-8, ID-9 U L-10 FEŻ 27 2. RAPPORT DWAR L-IMPLIMENTAZZJONI FINANZJARJA 59 2.1 L-ALLOKAZZJONIJIET 64 2.2 IL-KONTIJIET IKKONSOLIDATI 67 2.3. INFORMAZZJONI OĦRA DWAR IL-ĠESTJONI 72 PARTI II – IL-KONTIJIET ANNWALI TAL-FEŻ: ID-DIKJARAZZJONIJIET FINANZJARJI TAL-FAĊILITÀ TAL-INVESTIMENT 73 3. ID-DIKJARAZZJONIJIET FINANZJARJI TAL-FAĊILITÀ TAL-INVESTIMENT 74 3.1 DIKJARAZZJONI TAL-INTROJTU 74 3.2 IL-KARTA TAL-BILANĊ 75 3.3 RAPPORT TAL-BIDLIET FIR-RIŻORSI TAL-KONTRIBUTURI 76 3.4 RAPPORT TAL-FLUSS TAL-FLUS KONTANTI 77 3.5 NOTI GĦAD-DIKJARAZZJONIJIET FINANZJARJI 79 L-ANNESS GĦALL-PARTI I – KAPITOLU 2 (RAPPORT DWAR L-IMPLIMENTAZZJONI FINANZJARJA): IS-SITWAZZJONI SKONT IL-PAJJIŻ U SKONT L-ISTRUMENT 110 IN-NOTA LI TAKKUMPANJA L-KONTIJIET Jien b’dan niddikjara li l-kontijiet annwali tat-8, id-9 u l-10 Fond Ewropew għall-Iżvilupp għas-sena 2010 tħejjew skont it-Titolu VIII tar-Regolament Finanzjarju tal-10 Fond Ewropew għall-Iżvilupp u skont il-prinċipji, ir-regoli u l-metodi tal-kontabbiltà stipulati fl-anness tad-dikjarazzjonijiet finanzjarji. Jien ksibt mingħand l-uffiċjal tal-awtorizzazzjoni u mill-BEI, li ċċertifikaw l-affidabbiltà tagħha, l-informazzjoni kollha meħtieġa għall-produzzjoni tal-kontijiet li juru l-assi u l-obbligazzjonijiet tal-Fond Ewropew għall-Iżvilupp u l-implimentazzjoni baġitarja. Jien b’dan niċċertifika li fuq il-bażi ta’ din l-informazzjoni, u ta’ dawk il-kontrolli li jien qist meħtieġa biex niffirma l-kontijiet, għandi assigurazzjoni raġonevoli li l-kontijiet jippreżentaw stampa vera u ġusta tal-pożizzjoni finanzjarja tal-Fondi Ewropej għall-Iżvilupp fl-aspetti materjali kollha. [iffirmata] Philippe Taverne L-Uffiċjal tal-Kontabbiltà L-IMPLIMENTAZZJONI U L-KONTABBILTÀ TAR-RIŻORSI TAL-FEŻ 1. SFOND L-Unjoni Ewropea, fil-qasam tal-iżvilupp, għandha relazzjonijiet ta’ kooperazzjoni ma’ għadd kbir ta’ pajjiżi li qed jiżviluppaw. L-iskop ewlieni huwa li jiġi promoss l-iżvilupp ekonomiku u soċjali, b’konċentrazzjoni partikolari fuq it-tnaqqis u t-taffija tal-faqar fuq perjodu twil ta’ żmien, billi tipprovdi lill-pajjiżi benefiċjarji bl-għajnuna għall-iżvilupp u l-assistenza teknika. Biex tikseb dan, l-Unjoni tfassal, b’mod konġunt mal-pajjiżi sħab, strateġiji ta’ kooperazzjoni u timmobilizza r-riżorsi finanzjarji biex timplimentahom. Dawn ir-riżorsi tal-Unjoni allokati għall-iżvilupp jiġu minn tliet sorsi: - Il-baġit tal-Unjoni Ewropea - Il-Fond Ewropew għall-Iżvilupp - Il-Bank Ewropew tal-Investiment Il-Fond Ewropew għall-Iżvilupp (FEŻ) huwa l-istrument ewlieni li jipprovdi l-għajnuna tal-Unjoni għall-kooperazzjoni fil-qasam tal-iżvilupp lill-Istati tal-Afrika, tal-Karibew u tal-Paċifiku (AKP) u l-Pajjiżi u t-Territorji Barranin (OCT). It-Trattat ta’ Ruma tal-1957 għamel proviżjoni għall-ħolqien tiegħu bil-ħsieb li jagħti assistenza teknika u finanzjarja, inizjalment limitata għall-pajjiżi tal-Afrika li dak iż-żmien kienu għadhom ikkolonizzati u li magħhom xi Stati Membri kellhom rabtiet storiċi. Il-FEŻ mhux iffinanzjat mill-baġit tal-Unjoni Ewropea. Huwa ffinanzjat mill-Istati Membri, soġġett għar-regolament finanzjarju tiegħu stess u ġestit minn kumitat speċifiku. Il-Kummissjoni Ewropea hija responsabbli mill-implimentazzjoni finanzjarja tal-operazzjonijiet imwettqa bir-riżorsi tal-FEŻ filwaqt li l-Bank Ewropew tal-Investiment (BEI) jamministra l-Faċilità tal-Investiment. Matul il-perjodu 2008-2013, l-għajnuna ġeografika mogħtija lill-Istati AKP u lill-OCT se tkompli tkun iffinanzjata primarjament mill-FEŻ. Kull FEŻ huwa normalment konkluż għal perjodu ta’ madwar ħames snin. Sa mill-konklużjoni tal-ewwel konvenzjoni tas-sħubija fl-1964, iċ-ċikli tal-ipprogrammar tal-FEŻ ġeneralment segwew iċ-ċikli tal-ftehim/konvenzjoni tas-sħubija. Kull FEŻ huwa rregolat mir-Regolament Finanzjarju tiegħu stess li jimponi t-tħejjija tad-dikjarazzjonijiet finanzjarji għal kull FEŻ individwali. Għaldaqstant, id-dikjarazzjonijiet finanzjarji huma mħejjija separatament għal kull FEŻ fir-rigward tal-parti li hija ġestita mill-Kummissjoni Ewropea. Dawn id-dikjarazzjonijiet finanzjarji jiġu ppreżentati wkoll b’mod aggregat sabiex jipprovdu ħarsa globali lejn is-sitwazzjoni finanzjarja tar-riżorsi li hija responsabbli minnhom il-Kummissjoni Ewropea. Fil-qafas tal-ftehim ta’ Cotonou, ġiet stabbilita l-Faċilità tal-Investiment. Din il-Faċilità tal-Investiment hija ġestita mill-Bank Ewropew tal-Investiment u tintuża biex tappoġġja l-iżvilupp tas-settur privat fl-Istati AKP billi essenzjalment tiffinanzja – iżda mhux esklussivament – l-investimenti privati. Il-Faċilità hija mfassla bħala fond rinnovabbli, sabiex il-ħlas lura tas-self ikun jista’ jiġi investit mill-ġdid f’operazzjonijiet oħra, bir-riżultat li l-Faċilità tkun tirrinova lilha nnifisha u tkun finanzjarjament indipendenti. Billi l-Faċilità tal-Investiment mhix ġestita mill-Kummissjoni Ewropea, hija ma tiġix ikkonsolidata fl-ewwel parti tal-kontijiet annwali – id-dikjarazzjonijiet finanzjarji tat-8, id-9 u l-10 FEŻ u r-rapport relatat dwar l-implimentazzjoni finanzjarja. Id-dikjarazzjonijiet finanzjarji tal-Faċilità tal-Investiment huma inklużi bħala parti separata tal-kontijiet annwali (parti 2) biex jipprovdu stampa sħiħa tal-għajnuna għall-iżvilupp mill-FEŻ. L-10 FEŻ ikopri l-perjodu ta' bejn l-2008 u l-2013 u għandu baġit ġenerali ta' EUR 22 682 miljun. Minn dan l-ammont, EUR 21 966 miljun huma allokati lill-pajjiżi AKP, EUR 286 miljun lill-OCTs u EUR 430 miljun lill-Kummissjoni bħala nefqa ta’ appoġġ għall-ipprogrammar u għall-implimentazzjoni tal-FEŻ[1]. 2. KIF JIĠI FFINANZJAT IL-FEŻ? Il-Kunsill Ewropew tal-15-16 ta’ Diċembru 2005 adotta l-perspettivi finanzjarji għall-2007-2013. F’dan il-kuntest ġie deċiż li l-kooperazzjoni ġeografika mal-Istati tal-AKP ma tiġix integrata fil-baġit tal-Unjoni Ewropea (ibbaġitizzata), iżda li tkompli tkun iffinanzjata permezz tal-FEŻ intergovernattiv eżistenti għall-perjodu 2008-2013. Il-baġit tal-Unjoni Ewropea huwa annwali u skont il-prinċipju baġitarju tal-annwalità, in-nefqa u d-dħul huma ppjanati u awtorizzati għal sena waħda. Għall-kuntrarju tal-Unjoni Ewropea, il-FEŻ huwa fond li jopera fuq il-bażi tal-multiannwalità. Kull FEŻ jiġi konkluż permezz ta’ ftehim ta’ sħubija bejn l-Istati Membri u huwa assoċjat ma’ fond ġenerali biex jimplimenta l-kooperazzjoni fil-qasam tal-iżvilupp ġeneralment matul perjodu ta’ ħames snin. Billi r-riżorsi jiġu allokati fuq bażi multiannwali, il-fondi allokati jistgħu jintużaw matul il-perjodu tal-FEŻ. In-nuqqas ta' annwalità tal-baġit huwa enfasizzat fir-rapportar baġitarju, fejn l-implimentazzjoni baġitarja ta’ kull FEŻ titkejjel kontra l-fondi totali. Ir-riżorsi tal-FEŻ huma kontribuzzjonijiet “ad hoc” mill-Istati Membri tal-UE. Bejn wieħed u ieħor, kull ħames snin, ir-rappreżentanti tal-Istati Membri jiltaqgħu fil-livell intergovernattiv biex jiddeċiedu dwar l-ammont ġenerali li se jiġi allokat lill-Fond u biex jissorveljaw l-implimentazzjoni tiegħu. Il-Kummissjoni mbagħad tamministra l-fond. Billi l-Istati Membri għandhom il-politiki tagħhom stess dwar l-iżvilupp u l-għajnuna, flimkien mal-politiki mifruxa fuq l-Unjoni kollha, l-Istati Membri għandhom jikkoordinaw il-politiki tagħhom mal-UE biex jiżguraw li dawn jikkumplimentaw lil xulxin. Fl-2010, il-15-il Stat Membru parteċipanti ssejħu biex jikkontribwixxu għad-9 FEŻ. Fl-2011, se jissejħu l-ewwel kontribuzzjonijiet għall-10 FEŻ, li fih se jipparteċipaw is-27 Stat Membru. Filwaqt li xi fondi tal-10 FEŻ twarrbu għall-ħtiġijiet mhux previsti, il-biċċa l-kbira tagħhom qed jiġu programmati f'oqfsa multiannwali indikattivi, l-iktar dawk ġeografiċi iżda wkoll dawk tematiċi, li attwalment huma stipulati għas-snin 2008-2013. Għaldaqstant, il-Kummissjoni adottat dokumenti ta’ strateġija tal-pajjiż, dokumenti ta’ strateġija reġjonali u dokumenti ta’ strateġija intra-AKP. L-implimentazzjoni tagħhom tiġi mmonitorjata annwalment u l-istrateġiji jiġu riveduti f’nofs it-terminu (2010, għaddejjin) u fl-aħħar tat-terminu (2012). B’riżultat ta’ dawn ir-reviżjonijiet ta’ nofs it-terminu jew tal-aħħar tat-terminu, il-Kummissjoni tista’, f’isem l-Unjoni Ewropea, tirrevedi l-istrateġiji u l-allokazzjoni tar-riżorsi fid-dawl tal-ħtiġijiet kurrenti u l-prestazzjoni tal-istati tal-AKP jew tar-reġjuni kkonċernati. Barra l-kontribuzzjonijiet imsemmija hawn fuq, huwa possibbli wkoll li l-Istati Membri jidħlu f’arranġamenti ta’ kofinanzjament jew li jagħmlu kontribuzzjonijiet finanzjarji volontarji lejn il-FEŻ. 3. KIF INHUMA ĠESTITI U MINFUQA R-RIŻORSI TAL-FEŻ? 3.1 Nefqa operattiva In-nefqa operattiva tal-FEŻ tieħu forom differenti, u dan jiddependi fuq kif jintefqu l-flus u kif jiġu ġestiti. F'konformità mar-Regolament Finanzjarju, il-Kummissjoni timplimenta r-riżorsi tal-FEŻ billi tuża dawn il-metodi li ġejjin: Ġestjoni diċentralizzata: dawn huma l-każijiet fejn il-Kummissjoni tiddelega, bejn wieħed u ieħor sostanzjalment skont is-sitwazzjoni lokali tal-benefiċjarju kkonċernat, ċerti kompiti għall-implimentazzjoni tal-baġit lil pajjiżi terzi. Ġestjoni ċentralizzata: din tiġri meta l-baġit jiġi implimentat jew b'mod dirett mis-servizzi tal-Kummissjoni jew b'mod indirett f'każ li l-Kummissjoni tikkonferixxi l-kompiti ta' implimentazzjoni tal-baġit lil korpi tal-liġi tal-Unjoni Ewropea jew tal-liġi nazzjonali, bħall-aġenziji tal-liġi pubblika tal-Unjoni Ewropea jew l-aġenziji li jkollhom missjonijiet ta’ servizz pubbliku. Ġestjoni konġunta ma' organizzazzjonijiet internazzjonali : skont dan il-metodu, il-Kummissjoni tafda ċertu kompiti ta' implimentazzjoni lil xi organizzazzjoni internazzjonali. 3.2 L-atturi finanzjarji differenti Ir-responsabbiltà tal- Uffiċjal Awtorizzanti b’delega tkopri l-proċess kollu tal-ġestjoni, minn meta jiġi ddeterminat x’għandu jitwettaq biex jinkisbu l-għanijiet tal-politika stipulati sal-ġestjoni tal-attivitajiet imnedija kemm mill-aspett operattiv kif ukoll minn dak baġitarju, inkluż l-iffirmar tal-impenji legali, il-monitoraġġ tal-prestazzjoni, l-eżekuzzjoni tal-ħlasijiet u anke l-irkupru tal-fondi, jekk ikun meħtieġ. Il- Kap tad-Delegazzjoni tal-Unjoni Ewropea huwa l-kollegament lokali bejn il-Kummissjoni u l-awtoritajiet tal-AKP/OCT nazzjonali jew reġjonali fil-qasam. Huwa/hija jaħdem/taħdem f’kollaborazzjoni mill-qrib mal-Uffiċjali Awtorizzanti Nazzjonali jew Reġjonali biex jiddefinixxi/tiddefinixxi l-istrateġija tal-implimentazzjoni u l-politiki settorjali, iħejji/tħejji, janalizza/tanalizza u jirrevedi/tirrevedi l-programmi u l-proġetti tal-FEŻ. L- Uffiċjal Awtorizzanti Nazzjonali fil-pajjiż riċeventi huwa uffiċjal għoli maħtur mill-gvern ta' kull Stat tal-AKP/OCT. Huwa/hija jirrappreżenta/tirrappreżenta lill-awtoritajiet tal-pajjiż tiegħu/tagħha għall-attivitajiet kollha li jkunu ffinanzjati mill-Fond u ġestiti mill-Kummissjoni u mill-BEI. F’ħafna mill-każijiet, dawn il-funzjonijiet jitwettqu minn membru tal-gvern, ġeneralment il-Ministru tal-Istat għall-Ippjanar jew tal-Finanzi. L-Uffiċjal Awtorizzanti Nazzjonali jwettaq l-obbligi amministrattivi, tekniċi u finanzjarji tal-ġestjoni ta' programmi u proġetti tal-FEŻ. L- Uffiċjal tal-Kontabbiltà jeżegwixxi l-ħlas u l-ordnijiet tal-irkupru mfassla mill-Uffiċjali Awtorizzanti u huwa responsabbli mill-ġestjoni tat-teżor, l-istipular tar-regoli u tal-metodi tal-kontabbiltà, l-ivvalidar tas-sistemi tal-kontabbiltà, iż-żamma tal-kontijiet u t-tfassil tal-kontijiet annwali korrispondenti. Barra minn dan, l-Uffiċjal tal-Kontabbiltà huwa mitlub jiffirma l-kontijiet u li jiddikjara li dawn jipprovdu stampa vera u ġusta tal-pożizzjoni finanzjarja. 3.3 L-implimentazzjoni tar-riżorsi tal-FEŻ Il-maġġoranza l-kbira tar-riżorsi finanzjarji mogħtija lill-Istati tal-AKP u l-OCT mill-FEŻ huma għotjiet. Fil-bidu ta’ kull FEŻ, l-Unjoni Ewropea tinforma lill-Istati tal-AKP u l-OCT dwar il-livell tal-għotjiet li għandhom ikunu għad-dispożizzjoni tagħhom matul il-perjodu tal-fond. Ir-riżorsi huma allokati fuq il-bażi tal-ħtiġijiet speċifiċi tal-pajjiż, billi jittieħed kont tal-politiki tal-pajjiż riċeventi nnifsu u l-isforzi għall-iżvilupp. Il-pajjiż benefiċjarju jiżviluppa l-istrateġija tal-kooperazzjoni waqt jew wara li jikkonsulta mal-imsieħba tiegħu fl-iżvilupp (id-donaturi). L-istrateġiji tal-kooperazzjoni stabbiliti mal-Unjoni Ewropea normalment jinkludu l-istrateġiji tal-iżvilupp fuq żmien medju tal-pajjiż innifsu, l-analiżi tal-kuntest politiku u soċjoekonomiku, flimkien mal-evalwazzjoni tal-Unjoni Ewropea nnifisha. Il-persunal tal-Kummissjoni Ewropea jipprovdi l-appoġġ tekniku lill-awtoritajiet nazzjonali fit-tħejjija tad-dokument tal-istrateġija tal-kooperazzjoni. Il-Programm Indikattiv Nazzjonali (PIN) imbagħad jitfassal biex tiġi implimentata l-istrateġija tal-kooperazzjoni. Il-PIN għandu fil-mira s-setturi u l-oqsma li se jirċievu l-għajnuna, jispjega kif l-għajnuna se tissodisfa l-għanijiet tagħha, jagħti skeda taż-żmien għall-implimentazzjoni, u jispeċifika kif l-atturi l-oħra bħall-Organizzazzjonijiet Internazzjonali jew l-NGOs se jkunu involuti fil-programm (jekk rilevanti). Dan il-programm indikattiv globali huwa soġġett għal reviżjoni annwali, ta’ nofs is-sena u tal-aħħar tat-terminu tal-FEŻ u jsir titjib u tibdil meta meħtieġ matul il-perjodu tal-operazzjoni tiegħu. 3.4 Impenn biex jintefqu r-riżorsi tal-FEŻ L-ebda riżorsi tal-FEŻ ma jistgħu jintefqu sakemm il-Kummissjoni u r-riċevitur possibbli tal-flus tal-FEŻ ma jidħlux f’impenn legali bil-miktub. Qabel ma jkun jista’ jsir impenn legali (pereżempju kuntratt jew ftehim ta’ għotja) ma' parti terza, għandu jkun hemm intestatura tal-baġit b’fondi biżżejjed li jawtorizzaw l-attività inkwistjoni. Jekk tiġi sodisfatta din il-kundizzjoni, il-fondi meħtieġa għandhom jiġu riżervati fil-baġit permezz ta’ impenn baġitarju li jsir fis-sistema tal-kontabbiltà. Dan, madankollu, m’għandux effett fuq il-kontijiet ġenerali (jew ir-reġistru ġenerali) minħabba li ma ġġarrbet l-ebda nefqa. Dan jiġri għaliex is-sistema tal-kontabbiltà tal-FEŻ fiha żewġ elementi separati iżda li huma wkoll konnessi: 1. il-kontijiet tal-baġit, li jipprovdu rekord dettaljat tal-implimentazzjoni tal-baġit; kif ukoll, 2. il-kontijiet ġenerali, użati fit-tħejjija tal-karta tal-bilanċ u tar-riżultat ekonomiku. Il-kontijiet tal-baġit juru l-impenji u l-ħlasijiet li saru. Huma msejsa fuq il-prinċipju tal-kontabbiltà bbażata fuq il-ħlasijiet, fejn partita ta' spiża jew ta' introjtu tiġi rreġistrata fil-kontijiet biss meta l-flus jiġu impenjati, imħallsa jew riċevuti. Din it-tip ta’ kontabbiltà hija tipika għas-settur pubbliku fejn il-konċentrazzjoni dejjem kienet, storikament, ixxaqleb lejn il-baġit u l-implimentazzjoni tiegħu. Il-kontijiet ġenerali (msejsa fuq il-prinċipju tal-kontabbiltà bbażata fuq id-dovuti) juru n-nefqa u d-dħul kollu ta' matul is-sena finanzjarja (u għalhekk ir-riżultat ekonomiku) u jistabbilixxu l-pożizzjoni finanzjarja tal-FEŻ fil-forma tal-karta tal-bilanċ tal-assi u tal-obbligazzjonijiet fil-31 ta’ Diċembru ta' sena partikolari. 3.5 Kif isir il-ħlas L-ebda ħlas ma jista’ jsir sakemm l-impenn baġitarju ma jkunx diġà ġie approvat mill-Uffiċjal Awtorizzanti. Il-prefinanzjament huwa l-ħlas intenzjonat li jipprovdi lill-benefiċjarju bi flus bil-quddiem, jiġifieri bi float. Din tista’ tinqasam f’numru ta’ ħlasijiet fuq perjodu definit fil-ftehim partikolari tal-prefinanzjament. Il-float jew l-avvanz jistgħu jew jintużaw għall-iskop li għalih ġew ipprovduti matul il-perjodu definit fil-ftehim jew jitħallsu lura – jekk il-benefiċjarju ma jġarrabx nefqa eliġibbli huwa għandu l-obbligu li jirritorna l-avvanz tal-prefinanzjament lill-FEŻ. Għaldaqstant il-prefinanzjament imħallas ma jikkostitwixxix spiża definittiva sakemm il-kundizzjonijiet kontrattwali rilevanti ma jiġux sodisfatti u għalhekk jiġi rreġistrat bħala assi fuq il-karta tal-bilanċ meta jsir il-ħlas inizjali. L-ammont tal-assi tal-prefinanzjament huwa mnaqqas (totalment jew parzjalment) billi jiġu aċċettati l-ispejjeż eliġibbli (li jittieħdu bħala spejjeż fil-kont tar-riżultat ekonomiku) u l-ammonti li jiġu rritornati. Fl-aħħar tas-sena, għandha ssir valutazzjoni tal-ispejjeż eliġibbli mġarrba minn benefiċjarji tal-fondi tal-FEŻ iżda li jkunu għadhom ma ġewx irrappurtati. Wara dawn il-kalkoli ta' cut-off , l-ammonti eliġibbli stmati huma rreġistrati bħala imposti dovuti, filwaqt li l-partijiet mhux eliġibbli stmati jibqgħu miftuħa fuq il-kontijiet fejn “l-eliġibbiltà tkun għadha trid tiġi ċċekkjata”. Dawn l-ammonti jintwerew taħt l-obbligazzjonijiet kurrenti sabiex ma tingħatax stima għolja żżejjed tal-assi u tal-obbligazzjonijiet. 3.6 L-irkupru tal-ħlasijiet mhux dovuti L-eliġibbiltà tan-nefqa imposta fuq il-FEŻ tiġi vverifikata fuq il-bażi tad-dokumenti ta’ appoġġ stipulati fir-regoli applikabbli jew fil-kundizzjonijiet ta’ kull għotja. Bil-għan li tiġi ottimizzata r-relazzjoni bejn l-ispejjeż u l-benefiċċji tas-sistemi tal-kontroll, il-kontrolli fuq id-dokumenti ta’ appoġġ għat-talbiet finali għandhom tendenza li jkunu iktar dettaljati minn dawk fuq it-talbiet interim, u għalhekk jistgħu jinqabdu żbalji fil-ħlasijiet interim li jiġu kkoreġuti permezz ta' aġġustament fil-ħlas finali. Barra minn dan, il-Kummissjoni għandha d-dritt li tivverifika l-integrità tad-dokumenti ta’ appoġġ billi tagħmel kontrolli fil-bini ta' min iressaq il-pretensjoni, matul l-implimentazzjoni tal-azzjoni ffinanzjata u/jew wara (ex-post). L-iżbalji li jinstabu matul il-perjodu tal-implimentazzjoni jistgħu jiġu kkoreġuti permezz ta' aġġustament fit-talbiet sussegwenti. L-iżbalji li jinstabu ex-post ikunu s-suġġett ta' ordni tal-irkupru. 4. IR-RAPPORTAR TAL-AĦĦAR TAS-SENA 4.1 Kontijiet annwali Hija fir-responsabbiltà tal-Uffiċjal tal-Kontabbiltà li jħejji l-kontijiet annwali u li jiżgura li dawn jippreżentaw stampa vera u ġusta tal-pożizzjoni finanzjarja tal-FEŻ. Il-kontijiet annwali jiġu ppreżentati kif ġej: Parti I: Il-fondi ġestiti mill-Kummissjoni Ewropea - Id-dikjarazzjonijiet finanzjarji tat-8, id-9 u l-10 Fond Ewropew għall-Iżvilupp - Rapport dwar l-implimentazzjoni finanzjarja tat-8, id-9 u l-10 Fond Ewropew għall-Iżvilupp Parti II: Il-fondi ġestiti mill-Bank Ewropew tal-Investiment - Id-dikjarazzjonijiet finanzjarji tal-Faċilità tal-Investiment Id-dikjarazzjonijiet finanzjarji tal-Faċilità tal-Investiment huma inklużi bħala parti separata mill-kontijiet annwali sabiex jipprovdu stampa sħiħa tal-għajnuna għall-iżvilupp tal-FEŻ. Il-kontijiet annwali jiġu adottati mill-Kummissjoni sal-31 ta’ Lulju tas-sena sussegwenti u ppreżentati lill-Qorti tal-Awdituri għall-awditjar u finalment lill-Kunsill u lill-Parlament għar-rilaxx. 4.2 Ir-Rapport tal-Attività Annwali L-Uffiċjal Awtorizzanti huwa mitlub iħejji r-Rapport tal-Attività Annwali (AAR) dwar l-attivitajiet li jaqgħu taħt ir-responsabbiltà tiegħu. F'dan ir-Rapport tal-Attività Annwali, l-Uffiċjal Awtorizzanti jirrapporta dwar ir-riżultati tal-politika u dwar l-assigurazzjoni raġonevoli li jista’ jkollu li r-riżorsi assenjati għall-attivitajiet deskritti fir-rapport tiegħu ntużaw għall-iskop intenzjonat tagħhom u skont il-prinċipji ta’ ġestjoni finanzjarja tajba, u li l-proċeduri tal-kontroll stabbiliti jagħtu l-garanziji meħtieġa dwar il-legalità u r-regolarità tat-tranżazzjonijiet sottostanti. 5. L-AWDITJAR U R-RILAXX 5.1 L-awditjar Il-kontijiet annwali tal-FEŻ u l-ġestjoni tar-riżorsi jiġu ssorveljati mill-awditur estern tiegħu, mill-Qorti Ewropea tal-Awdituri, li tfassal rapport annwali għall-Kunsill u l-Parlament Ewropew. Il-kompitu ewlieni tal-Qorti huwa li twettaq l-awditjar estern u indipendenti tal-kontijiet annwali tal-FEŻ. Bħala parti mill-attivitajiet tagħha, il-Qorti tal-Awdituri tipproduċi: 3. rapport annwali, bid-dettalji tal-osservazzjonijiet tagħha dwar il-kontijiet annwali u t-tranżazzjonijiet sottostanti; 4. l-opinjoni, ibbażata fuq l-awditjar tagħha u mogħtija fir-rapport annwali fil-forma tad-dikjarazzjoni ta’ assigurazzjoni, dwar (i) l-affidabbiltà tal-kontijiet u (ii) il-legalità u r-regolarità tat-tranżazzjonijiet sottostanti; 5. ir-rapporti speċjali li jagħtu rendikont tar-riżultati tal-awditjar li jkopri oqsma speċifiċi tal-ġestjoni. Il-Qorti tal-Awdituri hija intitolata taċċedi għad-dokumenti kollha meħtieġa matul l-awditjar tagħha. Il-Qorti tawditja l-oqsma kollha tal-attivitajiet tal-FEŻ, sal-eżaminazzjoni tal-legalità u r-regolarità tat-tranżazzjonijiet u l-ħlasijiet individwali. Hija tawditja wkoll il-kontijiet annwali nfushom, u tirrevedi l-partiti individwali tal-karta tal-bilanċ u tal-kont tar-riżultat ekonomiku fejn meħtieġ, flimkien mal-preżentazzjoni ġenerali tad-dikjarazzjonijiet finanzjarji. Għalhekk il-Qorti tista’ toffri l-opinjoni tagħha mhux biss fuq iċ-ċifri ppreżentati, iżda wkoll fuq is-sistema u l-kontrolli fis-seħħ. 5.2 Ir-rilaxx Il-kontroll finali huwa r-rilaxx tal-implimentazzjoni finanzjarja tar-riżorsi tal-FEŻ għal sena finanzjarja partikolari. Il-Parlament Ewropew huwa l-awtorità tar-rilaxx tal-FEŻ. Dan ifisser li wara l-awditjar u l-finalizzazzjoni tal-kontijiet annwali jkun imiss lill-Kunsill li jirrakkomanda, u mbagħad lill-Parlament biex jiddeċiedi jekk jagħtix ir-rilaxx lill-Kummissjoni għall-implimentazzjoni finanzjarja tar-riżorsi tal-FEŻ għas-sena finanzjarja preċedenti. Din id-deċiżjoni hija bbażata fuq ir-reviżjoni tal-kontijiet u r-rapport annwali tal-Qorti tal-Awdituri (li jinkludi stqarrija uffiċjali ta’ assigurazzjoni) u t-tweġibiet tal-Kummissjoni, u tittieħed b'segwitu għal mistoqsijiet u talbiet għal informazzjoni ulterjuri indirizzati lill-Kummissjoni. Ir-rilaxx jirrappreżenta l-aspett politiku tal-kontroll estern tal-implimentazzjoni finanzjarja u jikkostitwixxi d-deċiżjoni li permezz tagħha l-Parlament Ewropew, li jaġixxi fuq ir-rakkomandazzjoni tal-Kunsill, "jirrilaxxa" lill-Kummissjoni mir-responsabbiltà tagħha għall-ġestjoni tal-implimentazzjoni finanzjarja ta' sena finanzjarja partikolari. Din il-proċedura tar-rilaxx tista’ twassal għal wieħed minn dawn iż-żewġ riżultati: l-għoti jew il-posponiment tar-rilaxx. Meta jagħti r-rilaxx, il-Parlament jista' jenfasizza osservazzjonijiet li huwa jqis bħala importanti, u ta' sikwit jirrakkomanda azzjonijiet li l-Kummissjoni għandha tieħu fil-konfront ta' dawn il-kwistjonijiet. Il-Kummissjoni tippreżenta l-miżuri li ttieħdu f’rapport ta’ segwitu u fi pjan ta’ azzjoni li hija tibgħat kemm lill-Parlament kif ukoll lill-Kunsill. PARTI I – IL-KONTIJIET ANNWALI TAL-FEŻ: IL-FONDI ĠESTITI MILL-KUMMISSJONI EWROPEA[2] 1. ID-DIKJARAZZJONIJIET FINANZJARJI TAT-8, ID-9 U L-10 FOND EWROPEW GĦALL-IŻVILUPP 1.1 IT-8, ID-9 U L-10 FEŻ: IL-KARTA TAL-BILANĊ AGGREGATA, IL-KONT TAR-RIŻULTAT EKONOMIKU, IR-RAPPORT TAL-FLUSSI TAL-FLUS U R-RAPPORT TAL-BIDLIET FL-ASSI NETTI IL-KARTA TAL-BILANĊ AGGREGATA tat-8, id-9 u l-10 FEŻ Miljuni ta' EUR | Nota | 31.12.2010 | 31.12.2009 | ASSI MHUX KURRENTI | Prefinanzjament għal perjodu twil ta’ żmien | 2.1 | 353 | 196 | ASSI KURRENTI | Prefinanzjament għal perjodu qasir ta’ żmien | 2.2 | 1 096 | 800 | Riċevibbli għal perjodu qasir ta’ żmien | 2.3 | 247 | 66 | Flus kontanti u l-ekwivalenti | 2.5 | 808 | 523 | ASSI TOTALI | 2 503 | 1 585 | OBBLIGAZZJONIJIET KURRENTI | Ammonti pagabbli għal perjodu qasir ta’ żmien | 2.6 | (1 045) | (860) | OBBLIGAZZJONIJIET TOTALI | (1 045) | (860) | ASSI NETTI | 1 458 | 724 | FONDI U RIŻERVI | Kapital tal-fond mitlub | 2.7 | 23 879 | 20 381 | Riżervi oħrajn | 2.8 | 2 252 | 2 252 | Riżultat ekonomiku riportat mis-snin ta’ qabel | (21 909) | (18 814) | Riżultat ekonomiku għas-sena | (2 765) | (3 094) | ASSI NETTI | 1 458 | 724 | IL-KONT TAR-RIŻULTAT EKONOMIKU AGGREGAT tat-8, id-9 u l-10 FEŻ Miljuni ta' EUR | Nota | 2010 | 2009 | DĦUL OPERATTIV | 3.1 | 140 | 49 | SPEJJEŻ OPERATTIVI | Spejjeż operattivi | 3.2 | (2 914) | (3 103) | Spejjeż amministrattivi | 3.3 | (86) | (90) | BILANĊ POŻITTIV (DEFIĊIT) MILL-ATTIVITAJIET OPERATTIVI | (2 860) | (3 144) | Dħul finanzjarju | 3.4 | 95 | 49 | BILANĊ POŻITTIV (DEFIĊIT) MILL-ATTIVITAJIET FINANZJARJI | 95 | 49 | IR-RIŻULTAT EKONOMIKU GĦAS-SENA | (2 765) | (3 094) | IR-RAPPORT TAL-FLUSS TAL-FLUS AGGREGAT tat-8, id-9 u l-10 FEŻ Miljuni ta' EUR | Nota | 2010 | 2009 | Riżultat ekonomiku għas-sena | (2 765) | (3 094) | ATTIVITAJIET OPERATTIVI | 4.2 | Kontribuzzjonijiet ordinarji mill-Istati Membri | 3 420 | 3 294 | Kontribuzzjonijiet tal-kofinanzjament mill-Istati Membri | 65 | 2 | (Treġġigħ lura ta') telf minħabba indeboliment fuq ir-riċevibbli | 2 | 0 | (Żieda)/tnaqqis fil-prefinanzjament għal perjodu twil ta’ żmien | (157) | 72 | (Żieda)/tnaqqis fil-prefinanzjament għal perjodu qasir ta’ żmien | (296) | (150) | (Żieda)/tnaqqis fir-riċevibbli għal perjodu qasir ta’ żmien | (62) | (45) | Żieda/(tnaqqis) fl-ammonti pagabbli għal perjodu qasir ta’ żmien | 78 | 152 | IL-FLUSS NETT TAL-FLUS KONTANTI | 285 | 230 | ŻIEDA NETTA/(TNAQQIS) FIL-FLUS KONTANTI U L-EKWIVALENTI | 285 | 230 | Flus kontanti u l-ekwivalenti fil-bidu tas-sena | 2.5 & 4.3 | 523 | 293 | Flus kontanti u l-ekwivalenti fl-aħħar tas-sena | 2.5 | 808 | 523 | IR-RAPPORT AGGREGAT TAL-BIDLIET FL-ASSI NETTI tat-8, id-9 u l-10 FEŻ Miljuni ta' EUR | Żieda kapitali – kontribuzzjonijiet ordinarji | - | (3 300) | 3 300 | - | - | 3 300 | Żieda kapitali – kontribuzzjonijiet tal-kofinanzjament | 68 | 66 | 2 | - | - | 2 | Riżultat ekonomiku għas-sena | - | - | - | (3 094) | - | (3 094) | BILANĊ SAL-31 TA’ DIĊEMBRU 2009 | 45 761 | 25 381 | 20 381 | (21 909) | 2 252 | 724 | Żieda kapitali – kontribuzzjonijiet ordinarji | - | (3 500) | 3 500 | - | - | 3 500 | Riklassifikazzjoni tal-kontribuzzjonijiet tal-kofinanzjament[3] | (70) | (69) | (2) | - | - | (2) | Riżultat ekonomiku għas-sena | - | - | - | (2 765) | - | (2 765) | BILANĊ SAL-31 TA' DIĊEMBRU 2010 | 45 691 | 21 812 | 23 879 | (24 674) | 2 252 | 1 458 | 1.2 IT-8 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U D-DIKJARAZZJONI TAL-BIDLIET FL-ASSI NETTI Il-KARTA TAL-BILANĊ TAT-8 FEŻ Miljuni ta' EUR | Nota | 31.12.2010 | 31.12.2009 | ASSI KURRENTI | Prefinanzjament għal perjodu qasir ta’ żmien | 2.2 | 100 | 54 | Riċevibbli għal perjodu qasir ta’ żmien | 2.3 | 9 | 6 | Kontijiet tal-kollegament | 2.4 | 497 | 708 | ASSI TOTALI | 605 | 768 | OBBLIGAZZJONIJIET KURRENTI: | Ammonti pagabbli għal perjodu qasir ta’ żmien | 2.6 | (45) | (65) | OBBLIGAZZJONIJIET TOTALI | (45) | (65) | ASSI NETTI | 560 | 703 | FONDI U RIŻERVI | Kapital tal-fond mitlub | 2.7 | 12 840 | 12 840 | Riżervi oħrajn | 2.8 | (2 237) | (2 153) | Riżultat ekonomiku riportat mis-snin ta’ qabel | (9 985) | (9 825) | Riżultat ekonomiku għas-sena | (58) | (159) | ASSI NETTI | 560 | 703 | IL-KONT TAR-RIŻULTAT EKONOMIKU tat-8 FEŻ Miljuni ta' EUR | Nota | 2010 | 2009 | DĦUL OPERATTIV | 3.1 | 54 | 20 | SPEJJEŻ OPERATTIVI | 3.2 | (116) | (180) | BILANĊ POŻITTIV (DEFIĊIT) MILL-ATTIVITAJIET OPERATTIVI | (61) | (160) | Dħul finanzjarju | 3.4 | 4 | 1 | BILANĊ POŻITTIV (DEFIĊIT) MILL-ATTIVITAJIET FINANZJARJI | 4 | 1 | IR-RIŻULTAT EKONOMIKU GĦAS-SENA | (58) | (159) | IR-RAPPORT TAL-BIDLIET FL-ASSI NETTI tat-8 FEŻ Miljuni ta' EUR | Żieda kapitali – kontribuzzjonijiet ordinarji | - | - | - | - | - | - | Riżultat ekonomiku għas-sena | - | - | - | (159) | - | (159) | BILANĊ SAL-31 TA’ DIĊEMBRU 2009 | 12 840 | - | 12 840 | (9 985) | (2 153) | 703 | Żieda kapitali – kontribuzzjonijiet ordinarji | - | - | - | - | - | - | Trasferimenti għall-10 FEŻ | - | - | - | - | (85) | (85) | Riżultat ekonomiku għas-sena | - | - | - | (58) | - | (58) | BILANĊ SAL-31 TA' DIĊEMBRU 2010 | 12 840 | - | 12 840 | (10 042) | (2 237) | 560 | 1.3 ID-9 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U R-RAPPORT TAL-BIDLIET FL-ASSI NETTI Il-KARTA TAL-BILANĊ tad-9 FEŻ Miljuni ta' EUR | Nota | 31.12.2010 | 31.12.2009 | ASSI MHUX KURRENTI: | Prefinanzjament għal perjodu twil ta’ żmien | 2.1 | 158 | 129 | ASSI KURRENTI | Prefinanzjament għal perjodu qasir ta’ żmien | 2.2 | 742 | 507 | Riċevibbli għal perjodu qasir ta’ żmien | 2.3 | 233 | 59 | Kontijiet tal-kollegament | 2.4 | 2 516 | 653 | Flus kontanti u l-ekwivalenti | 2.5 | 7 | 11 | ASSI TOTALI | 3 655 | 1 359 | OBBLIGAZZJONIJIET KURRENTI | Ammonti pagabbli għal perjodu qasir ta’ żmien | 2.6 | (392) | (366) | OBBLIGAZZJONIJIET TOTALI | (392) | (366) | ASSI NETTI | 3 263 | 993 | FONDI U RIŻERVI | Kapital tal-fond mitlub | 2.7 | 11 039 | 7 539 | Riżervi oħrajn | 2.8 | 4 157 | 4 308 | Riżultat ekonomiku riportat mis-snin ta’ qabel | (10 854) | (8 970) | Riżultat ekonomiku għas-sena | (1 078) | (1 884) | ASSI NETTI | 3 263 | 993 | IL-KONT TAR-RIŻULTAT EKONOMIKU tad-9 FEŻ Miljuni ta' EUR | Nota | 2010 | 2009 | DĦUL OPERATTIV | 3.1 | 82 | 26 | SPEJJEŻ OPERATTIVI | Spejjeż operattivi | 3.2 | (1 230) | (1 880) | Spejjeż amministrattivi | 3.3 | (6) | (77) | BILANĊ POŻITTIV (DEFIĊIT) MILL-ATTIVITAJIET OPERATTIVI | (1 155) | (1 931) | Dħul finanzjarju | 3.4 | 77 | 47 | BILANĊ POŻITTIV (DEFIĊIT) MILL-ATTIVITAJIET FINANZJARJI | 77 | 47 | IR-RIŻULTAT EKONOMIKU GĦAS-SENA | (1 078) | (1 884) | IR-RAPPORT TAL-BIDLIET FL-ASSI NETTI tad-9 FEŻ Miljuni ta' EUR | Żieda kapitali – kontribuzzjonijiet ordinarji | - | (3 300) | 3 300 | - | - | 3 300 | Riżultat ekonomiku għas-sena | - | - | - | (1 884) | - | (1 884) | BILANĊ SAL-31 TA’ DIĊEMBRU 2009 | 11 699 | 4 160 | 7 539 | (10 854) | 4 308 | 993 | Żieda kapitali – kontribuzzjonijiet ordinarji | - | (3 500) | 3 500 | - | - | 3 500 | Trasferimenti għall-10 FEŻ | - | - | - | - | (151) | (151) | Riżultat ekonomiku għas-sena | - | - | - | (1 078) | - | (1 078) | BILANĊ SAL-31 TA' DIĊEMBRU 2010 | 11 699 | 660 | 11 039 | (11 932) | 4 157 | 3 263 | 1.4 L-10 FEŻ: IL-KARTA TAL-BILANĊ, IL-KONT TAR-RIŻULTAT EKONOMIKU U R-RAPPORT TAL-BIDLIET FL-ASSI NETTI Il-KARTA TAL-BILANĊ tal-10 FEŻ Miljuni ta' EUR | Nota | 31.12.2010 | 31.12.2009 | ASSI MHUX KURRENTI: | Prefinanzjament għal perjodu twil ta’ żmien | 2.1 | 195 | 67 | ASSI KURRENTI | Prefinanzjament għal perjodu qasir ta’ żmien | 2.2 | 255 | 239 | Riċevibbli għal perjodu qasir ta’ żmien | 2.3 | 5 | 1 | Flus kontanti u l-ekwivalenti | 2.5 | 801 | 512 | ASSI TOTALI | 1 255 | 819 | OBBLIGAZZJONIJIET KURRENTI: | Ammonti pagabbli għal perjodu qasir ta’ żmien | 2.6 | (608) | (430) | Kontijiet tal-kollegament | 2.4 | (3 013) | (1 361) | OBBLIGAZZJONIJIET TOTALI | (3 621) | (1 791) | ASSI NETTI | (2 366) | (971) | FONDI U RIŻERVI | Kapital tal-fond mitlub | 2.7 | - | 2 | Riżervi oħrajn | 2.8 | 333 | 97 | Riżultat ekonomiku riportat mis-snin ta’ qabel | (1 070) | (19) | Riżultat ekonomiku għas-sena | (1 629) | (1 051) | ASSI NETTI[4] | (2 366) | (971) | IL-KONT TAR-RIŻULTAT EKONOMIKU tal-10 FEŻ Miljuni ta' EUR | Nota | 2010 | 2009 | DĦUL OPERATTIV | 3.1 | 4 | 2 | SPEJJEŻ OPERATTIVI | Spejjeż operattivi | 3.2 | (1 567) | (1 042) | Spejjeż amministrattivi | 3.3 | (80) | (13) | BILANĊ POŻITTIV (DEFIĊIT) MILL-ATTIVITAJIET OPERATTIVI | (1 643) | (1 053) | Dħul finanzjarju | 3.4 | 14 | 2 | BILANĊ POŻITTIV (DEFIĊIT) MILL-ATTIVITAJIET FINANZJARJI | 14 | 2 | IR-RIŻULTAT EKONOMIKU GĦAS-SENA | (1 629) | (1 051) | IR-RAPPORT TAL-BIDLIET FL-ASSI NETTI tal-10 FEŻ Miljuni ta' EUR | Żieda kapitali – kontribuzzjonijiet ordinarji | - | - | - | - | - | - | Żieda kapitali – kontribuzzjonijiet tal-kofinanzjament | 68 | 66 | 2 | - | - | 2 | Riżultat ekonomiku għas-sena | - | - | - | (1 051) | - | (1 051) | BILANĊ SAL-31 TA’ DIĊEMBRU 2009 | 21 222 | 21 221 | 2 | (1 070) | 97 | (971) | Żieda kapitali – kontribuzzjonijiet ordinarji | - | - | - | - | - | - | Riklassifikazzjoni tal-kontribuzzjonijiet tal-kofinanzjament[5] | (70) | (69) | (2) | - | - | (2) | Trasferimenti mit-8 u mid-9 FEŻ | - | - | - | - | 236 | 236 | Riżultat ekonomiku għas-sena | - | - | - | (1 629) | - | (1 629) | BILANĊ SAL-31 TA' DIĊEMBRU 2010 | 21 152 | 21 152 | - | (2 699) | 333 | (2 366) | 1.5 NOTI GĦAD-DIKJARAZZJONIJIET FINANZJARJI TAT-8, ID-9 U L-10 FEŻ 1. POLITIKI TAL-KONTABBILTÀ SINIFIKANTI 1.1. ID-DISPOŻIZZJONIJIET LEGALI U R-REGOLAMENT FINANZJARJU Id-dikjarazzjonijiet finanzjarji tfasslu f'konformità mar-Regolament Finanzjarju applikabbli għall-10 FEŻ. F'konformità mad-dispożizzjonijiet tal-Artikolu 121 ta’ dan ir-regolament, id-dikjarazzjonijiet finanzjarji jitħejjew b’rispett lejn il-prinċipji tal-kontabbiltà bbażata fuq id-dovuti. Dawn id-dikjarazzjonijiet finanzjarji ġew abbozzati f’konformità mar-regoli u l-metodi tal-kontabbiltà tal-FEŻ imfassla fuq il-bażi tal-Istandards Internazzjonali tal-Kontabbiltà għas-Settur Pubbliku (IPSAS) jew b'mod awtomatiku, l-Istandards Internazzjonali tar-Rapportar Finanzjarju (IFRS) kif maħruġa rispettivament mill-Bord tal-Istandards Internazzjonali tal-Kontabbiltà għas-Settur Pubbliku (IPSASB) u l-Bord tal-Istandards Internazzjonali tal-Kontabbiltà (IASB). Ir-regoli dwar il-metodi ta' valutazzjoni u tal-kontabbiltà adottati mill-Uffiċjal tal-Kontabbiltà tal-FEŻ ġew applikati fir-rigward tal-parti tar-riżorsi tal-FEŻ li l-ġestjoni finanzjarja tagħha taqa' taħt ir-responsabbiltà tal-Kummissjoni Ewropea. L-Uffiċjal tal-Kontabbiltà tal-FEŻ għandu jibgħat il-kontijiet proviżorji lill-Qorti tal-Awdituri għall-awditjar sal-31 ta’ Marzu tas-sena segwenti. Il-Qorti tal-Awdituri min-naħa tagħha għandha tagħmel l-osservazzjonijiet tagħha dwar il-kontijiet tal-Kummissjoni sa mhux aktar tard mill-15 ta' Ġunju (l-Artikolu 125). Fuq il-bażi ta’ dawn l-osservazzjonijiet, il-Kummissjoni tapprova l-kontijiet finali sal-31 ta’ Lulju u tibgħathom lill-Parlament Ewropew, lill-Kunsill u lill-Qorti tal-Awdituri. Il-kontijiet imbagħad jiġu ppubblikati fil-Ġurnal Uffiċjali sal-15 ta’ Novembru, flimkien mal-istqarrija ta’ assigurazzjoni mogħtija mill-Qorti tal-Awdituri fir-rigward tal-parti tar-riżorsi tal-FEŻ li l-ġestjoni finanzjarja tagħha taqa' taħt ir-responsabbiltà tal-Kummissjoni. 1.2. IL-PRINĊIPJI TAL-KONTABBILTÀ L-objettiv tad-dikjarazzjonijiet finanzjarji huwa li jipprovdu informazzjoni dwar il-pożizzjoni finanzjarja, il-prestazzjoni u l-fluss tal-flus ta’ entità li hija utli għal firxa wiesgħa ta’ utenti. Għal entità fis-settur pubbliku bħall-FEŻ, l-għanijiet huma partikolarment li jipprovdu informazzjoni utli għat-teħid tad-deċiżjonijiet, u li juru r-responsabbiltà tal-entità għar-riżorsi afdati lilha. Jekk għandhom jippreżentaw stampa vera u ġusta, id-dikjarazzjonijiet finanzjarji m'għandhomx jipprovdu biss l-informazzjoni rilevanti biex jiddeskrivu n-natura u l-firxa tal-attivitajiet tal-organizzazzjoni, jispjegaw kif inhi ffinanzjata u jipprovdu l-informazzjoni definittiva dwar l-operazzjonijiet tagħha, iżda għandhom jagħmlu dan b’mod ċar u li jinftiehem, li jippermetti li jsir tqabbil bejn is-snin finanzjarji. Huwa bil-ħsieb ta' dawn il-miri li ġie mfassal id-dokument preżenti. Is-sistema tal-kontabbiltà tal-FEŻ fiha kontijiet ġenerali u kontijiet tal-baġit. Il-kontijiet tal-baġit jagħtu stampa dettaljata tal-implimentazzjoni tal-baġit. Huma msejsa fuq il-prinċipju tal-kontabbiltà bbażata fuq il-ħlasijiet. Il-kontijiet ġenerali jippermettu li jitħejjew id-dikjarazzjonijiet finanzjarji minħabba li juru l-ispejjeż kollha u l-introjtu kollu għas-sena finanzjarja msejsa fuq ir-regoli tal-kontabbiltà bbażata fuq id-dovuti u huma mfassla biex jistabbilixxu l-pożizzjoni finanzjarja fil-forma tal-karta tal-bilanċ fil-31 ta' Diċembru. L-Artikolu 120 tar-Regolament Finanzjarju tal-10 FEŻ jistabbilixxi l-prinċipji tal-kontabbiltà li għandhom jiġu applikati fit-tfassil tad-dikjarazzjonijiet finanzjarji: - fuq il-bażi ta' negozju attiv; - il-prudenza; - metodi konsistenti ta' kontabbiltà; - il-komparabbiltà tal-informazzjoni; - il-materjalità; - l-ebda tpaċija; - ir-realtà fuq l-apparenza; - il-kontabbiltà bbażata fuq id-dovuti. 1.3. IL-BAŻI TAT-TĦEJJIJA 1.3.1. Munita operattiva u tar-rapportar Id-dikjarazzjonijiet finanzjarji huma ppreżentati f’miljuni ta’ euro, minħabba li l-euro hija l-munita operattiva u tar-rapportar tal-FEŻ. 1.3.2. Munita u bażi għall-konverżjoni It-tranżazzjonijiet f'muniti barranin huma kkonvertiti f'euro bir-rati tal-kambju prevalenti fid-dati tat-tranżazzjonijiet. Il-qligħ u t-telf fuq il-munita barranija li jirriżultaw mis-saldu tat-tranżazzjonijiet f’muniti barranin u mit-traduzzjoni bir-rati tal-kambju tal-aħħar tas-sena tal-assi u l-obbligazzjonijiet monetarji ddenominati f’muniti barranin huma rikonoxxuti fil-kont tar-riżultat ekonomiku. Il-bilanċi tal-aħħar tas-sena tal-assi u l-obbligazzjonijiet monetarji ddenominati f’muniti barranin jiġu kkonvertiti f’euro fuq il-bażi ta’ dawn ir-rati tal-kambju ta’ hawn taħt applikabbli fil-31 ta’ Diċembru: CZK | 25.0610 | 26.4730 | PLN | 3.9750 | 4.1045 | DKK | 7.4535 | 7.4418 | RON | 4.2620 | 4.2363 | EEK | 15.6466 | 15.6466 | SEK | 8.9655 | 10.2520 | GBP | 0.8607 | 0.8881 | CHF | 1.2504 | 1.4836 | HUF | 277.9500 | 270.4200 | JPY | 108.6500 | 133.1600 | LVL | 0.7094 | 0.7093 | USD | 1.3362 | 1.4406 | 1.3.3. L-użu tal-estimi Skont l-IPSAS u l-prinċipji tal-kontabbiltà aċċettati b'mod ġenerali, id-dikjarazzjonijiet finanzjarji neċessarjament jinkludu l-ammonti msejsa fuq l-estimi u l-ipoteżijiet tal-maniġment ibbażati fuq l-iktar informazzjoni affidabbli disponibbli. L-estimi sinifikanti jinkludu, iżda mhumiex limitati għal, l-ammonti tal-provvedimenti, it-telf minħabba l-indeboliment fuq il-kontijiet riċevibbli u l-imposti dovuti. Ir-riżultati li fil-fatt jinkisbu jistgħu jvarjaw minn dawk l-estimi. Il-bidliet fl-estimi huma riflessi fil-perjodu li fih isiru magħrufa. 1.4. IL-KARTA TAL-BILANĊ 1.4.1 Ammonti tal-prefinanzjament Il-prefinanzjament huwa l-ħlas intenzjonat li jipprovdi lill-benefiċjarju bi flus bil-quddiem, jiġifieri bi float. Din tista’ tinqasam f’numru ta’ ħlasijiet fuq perjodu definit fil-ftehim partikolari tal-prefinanzjament. Il-float jew l-avvanz jistgħu jitħallsu lura jew jintużaw għall-iskop li għalih ġew ipprovduti matul il-perjodu definit fil-ftehim. Jekk il-benefiċjarju ma jġarrabx nefqa eliġibbli huwa għandu l-obbligu li jirritorna l-avvanz tal-prefinanzjament lill-FEŻ. L-ammont tal-prefinanzjament huwa mnaqqas (totalment jew parzjalment) billi jiġu aċċettati l-ispejjeż eliġibbli u l-ammonti li jiġu rritornati. Fl-aħħar tas-sena, l-ammonti tal-prefinanzjament pendenti jiġu vvalutati skont l-ammont(i) oriġinali mħallas/mħallsa wara li jitnaqqsu l-elementi li ġejjin: l-ammonti li jiġu rritornati, l-ammonti eliġibbli approvati, l-istima tal-ammonti eliġibbli li jkunu għadhom mhux approvati sal-aħħar tas-sena u t-tnaqqis fil-valur. L-imgħax fuq il-prefinanzjament jiġi rikonoxxut meta jsir dovut f'konformità mad-dispożizzjonijiet tal-ftehim rilevanti. Stima tad-dħul dovut mill-imgħaxijiet, fuq il-bażi tal-aktar informazzjoni affidabbli, issir fl-aħħar tas-sena. 1.4.2 Riċevibbli L-ammonti riċevibbli huma kontabilizzati bl-ammont oriġinali bit-tnaqqis fil-valur kontabbli minħabba indeboliment imnaqqas minnu. It-tnaqqis fil-valur kontabbli minħabba indeboliment ta' riċevibbli jiġi stabbilit meta jkun hemm evidenza oġġettiva li l-ammont kollu pendenti ma jistax jinġabar skont it-termini oriġinali tar-riċevibbli. L-ammont tat-tnaqqis fil-valur kontabbli huwa d-differenza bejn l-ammont kontabbli tal-assi u l-ammont li jista’ jiġi rkuprat, li huwa l-valur preżenti tal-flussi tal-flus futuri mistennija, skontat bir-rata ta’ imgħax tas-suq għal debituri simili. Huwa rikonoxxut ukoll tnaqqis ġenerali fil-valur kontabbli għal ordnijiet pendenti ta' rkupru li ma jkunux diġà soġġetti għal tnaqqis kontabbli speċifiku. Dan it-tnaqqis ġenerali fil-valur kontabbli huwa bbażat fuq rati ta' telf storiku. L-ammont tat-tnaqqis fil-valur kontabbli huwa rikonoxxut fil-kont tar-riżultat ekonomiku. 1.4.3 Flus kontanti u l-ekwivalenti Il-flus kontanti u l-ekwivalenti huma strumenti finanzjarji u huma definiti bħala assi għal perjodu qasir. Dawn jinkludu flus kontanti disponibbli, depożiti miżmuma mal-banek li jistgħu jiġu miġbuda bla dewmien u investimenti likwidi oħrajn ta’ skadenza qasira b’maturitajiet oriġinali ta’ tliet xhur jew inqas. 1.4.4 Ammonti pagabbli Parti sinifikattiva mill-ammonti pagabbli tal-FEŻ mhumiex marbuta max-xiri ta’ oġġetti jew servizzi – iżda minflok huma pretensjonijiet ta' spejjeż minn benefiċjarji ta’ għotjiet jew ta' finanzjamenti oħrajn li għadhom ma tħallsux. Dawn huma mniżżlin bħala ammonti pagabbli għall-ammont rikjest meta t-talba għall-ħlas tiġi riċevuta u wara verifikazzjoni, tiġi aċċettata bħala eliġibbli mill-aġenti finanzjarji rilevanti. F'dan l-istadju, dawn huma stmati skont l-ammont aċċettat u eliġibbli. L-ammonti pagabbli li jinħolqu mix-xiri ta' oġġetti u servizzi huma rikonoxxuti meta tiġi riċevuta l-fattura għall-ammont oriġinali u l-ispejjeż rilevanti jitniżżlu fil-kontijiet meta l-provvisti jew is-servizzi jiġu kkunsinjati u jkunu aċċettati. 1.4.5 Provvedimenti Il-provvedimenti jiġu rikonoxxuti meta l-FEŻ ikollu obbligazzjoni preżenti legali jew kostruttiva lejn partijiet terzi b’riżultat ta’ avvenimenti li għaddew; huwa probabbli li ħruġ ta’ riżorsi jkun meħtieġ biex jiġi likwidat l-obbligu, u l-ammont ikun jista’ jiġi stmat b’mod li wieħed jista’ jorbot fuqu. L-ammont tal-provvediment huwa l-aħjar stima tan-nefqiet li jistgħu jkunu meħtieġa sabiex jiġi likwidat l-obbligu preżenti fid-data tar-rappurtar. 1.4.6 Introjtu u spejjeż dovuti u differiti Element kritiku fil-kontabilità bbażata fuq id-dovuti huwa l-eżerċizzju li jiġi assigurat li t-tranżazzjonijiet jiġu rreġistrati fis-sena kontabbli li jkunu marbuta magħha. Dan l-eżerċizzju jissejjaħ l-eżerċizzju tal- cut-off . B’mod partikolari għandha ssir valutazzjoni li tikkonċerna l-ispejjeż eliġibbli mġarrba minn benefiċjarji tal-fondi tal-FEŻ imma li għadhom mhumiex irrappurtati lill-FEŻ (spejjeż dovuti). Bil-maqlub, xi ħlasijiet li jsiru fis-sena kurrenti huma relatati ma' perjodi sussegwenti (spejjeż differiti) u dawn għandhom jiġu identifikati u inklużi fil-perjodu/perjodi sussegwenti. Skont ir-regoli tal-kontabbiltà tal-FEŻ, it-tranżazzjonijiet u l-avvenimenti huma rikonoxxuti fid-dikjarazzjonijiet finanzjarji fil-perjodu li għandhom x'jaqsmu miegħu. Fi tmiem il-perjodu tal-kontabbiltà, l-ispejjeż dovuti huma rikonoxxuti abbażi tal-ammont stmat tal-obbligu tat-trasferiment tal-perjodu. Il-kalkolu tal-ispejjeż dovuti jsir skont il-linji gwida operattivi u prattiċi dettaljati maħruġa mill-Kummissjoni li għandhom il-mira li jaraw li d-dikjarazzjonijiet finanzjarji jagħtu stampa vera u ġusta. Id-dħul ukoll għandu jkun kontabilizzat fil-perjodu li huwa relatat miegħu. Fl-aħħar tas-sena, jekk fattura ma tkunx għadha ntbagħtet iżda s-servizz ikun ingħata, il-provvisti jkunu ġew ipprovduti mill-FEŻ jew ikun jeżisti ftehim kuntrattwali (jiġifieri, b'referenza għal trattat), jiġi rikonoxxut introjtu dovut fid-dikjarazzjonijiet finanzjarji. Minbarra dan, fi tmiem is-sena, jekk tinħareġ fattura iżda s-servizzi ma jkunux għadhom ingħataw jew l-oġġetti pprovduti jkunu għadhom ma ġewx ikkunsinjati, id-dħul jiġi differit u rikonoxxut fil-perjodu sussegwenti tal-kontabbiltà. 1.5. IL-KONT TAR-RIŻULTAT EKONOMIKU 1.5.1 Dħul Ma hemmx dħul tal-baġit tal-Fond Ewropew għall-Iżvilupp. Il-kontribuzzjonijiet ordinarji mill-Istati Membri jiġu trattati bħala l-kapital tal-fond. Id-dħul jinkludi l-irkupru tal-ispejjeż u l-introjtu mill-imgħax. L-irkupru tal-ispejjeż Għall-operazzjonijiet li jwasslu għal rimbors ta' nefqiet li qabel ikunu tħallsu mill-FEŻ lil benefiċjarju finali jew pajjiż terz, l-ordnijiet ta' rkupru u t-tnaqqis minn ħlasijiet sussegwenti jiġu stabbiliti u kontabilizzati kif ġej: - Irkupru tal-ispejjeż: l-ordni tal-irkupru maħruġa tirriżulta f’riċevibbli fejn l-entrata korrispondenti tikkostitwixxi l-introjtu fil-kont tar-riżultat ekonomiku għal dik is-sena; jew, - Irkupru ta' ammonti tal-prefinanzjament: f’dan il-każ l-ammont jiġi inkluż taħt l-intestatura tal-prefinanzjament fuq il-karta tal-bilanċ. L-introjtu mill-imgħax L-introjtu mill-imgħax huwa rikonoxxut fil-kont tar-riżultat ekonomiku bl-użu tal-metodu tal-imgħax effettiv. L-introjtu mill-imgħax jinkludi l-imgħax riċevut jew riċevibbli fuq il-bilanċi tal-flus u d-depożiti li jistgħu jintalbu, miżmuma f'banek kummerċjali, u fuq il-ħlas tard tal-intitolamenti lill-FEŻ. L-introjtu mill-imgħax huwa rikonoxxut hekk kif isir dovut. 1.5.2 In-nefqa L-ispejjeż tal-kambju li jirriżultaw mix-xiri tal-prodotti u s-servizzi jiġu rikonoxxuti meta l-provvisti jiġu kkunsinjati u jkunu aċċettati. Dawn jiġu vvalutati skont il-prezz oriġinali tal-fattura. L-ispejjeż mhux tal-kambju jirrappreżentaw il-maġġoranza tan-nefqa tal-FEŻ. Dawn huma marbuta ma' trasferimenti lill-benefiċjarji u jistgħu jkunu ta’ tliet tipi: intitolamenti, trasferimenti bi ftehim u għotjiet diskrezzjonali, jew kontribuzzjonijiet u donazzjonijiet. It-trasferimenti huma rikonoxxuti bħala spejjeż matul il-perjodu li fih l-avvenimenti li jwasslu għat-trasferiment ikunu seħħew, bil-kondizzjoni li n-natura tat-trasferiment tkun permessa mir-regolament (ir-Regolament Finanzjarju jew regolamenti oħra) jew li jkun ġie ffirmat kuntratt li jawtorizza t-trasferiment; kull kriterju ta' eliġibbiltà jkun ġie sodisfatt mill-benefiċjarju; u tkun tista’ ssir stima raġonevoli tal-ammont. Meta kwalunkwe rikjesta għal ħlas jew pretensjoni ta' spiża tiġi riċevuta u tissodisfa l-kriterji ta' rikonoxximent, hija tiġi rikonoxxuta bħala spiża għall-ammont eliġibbli. Fl-aħħar tas-sena, spejjeż eliġibbli mġarrba li jkunu diġà dovuti lill-benefiċjarji imma li jkunu għadhom mhux irrappurtati jiġu stmati u rreġistrati bħala spejjeż dovuti. L-ispiża tal-imgħax L-ispiża tal-imgħax tiġi rikonoxxuta fil-kont tar-riżultat ekonomiku bl-użu tal-metodu tal-imgħax effettiv. L-ispiża tal-imgħax tinkludi l-imgħax imħallas jew li jrid jitħallas u tiġi rikonoxxuta hekk kif issir dovuta. 1.6. L-ASSI U L-OBBLIGAZZJONIJIET KONTINĠENTI 1.6.1 L-assi kontinġenti Assi kontinġenti huwa assi possibbli li jirriżulta minn avvenimenti tal-imgħoddi u li l-eżistenza tiegħu tiġi kkonfermata biss bl-okkorrenza jew bin-nuqqas ta’ okkorrenza ta’ avveniment wieħed jew aktar fil-futur li huma inċerti u li mhumiex taħt il-kontroll tal-FEŻ. Assi kontinġenti jiġi ddikjarat meta jkun probabbli li jkun hemm dħul ta' benefiċċji ekonomiċi jew potenzjal ta' servizz. L-assi kontinġenti huma eżaminati ma' kull data tal-karta tal-bilanċ sabiex ikun żgurat li l-iżviluppi jkunu riflessi kif xieraq fid-dikjarazzjonijiet finanzjarji. Jekk ikun hemm prattikament ċertezza li se jkun hemm dħul ta’ benefiċċji ekonomiċi jew ta' potenzjal ta’ servizz, u li l-valur tal-assi jkun jista’ jitkejjel b’mod affidabbli, l-assi u d-dħul relatat miegħu jiġu rikonoxxuti fid-dikjarazzjonijiet finanzjarji tal-perjodu li fih tkun seħħet il-bidla. Il-garanziji huma assi possibbli li jirriżultaw minn avvenimenti li għaddew u li l-eżistenza tagħhom tiġi kkonfermata permezz tal-okkorrenza jew in-nuqqas ta' okkorrenza tas-suġġett tal-garanzija. Il-garanziji jistgħu għalhekk jikkwalifikaw bħala assi kontinġenti. Il-garanzija tkun likwidata meta l-oġġett tal-garanzija ma jibqax jeżisti. Hija tiġi kristallizzata meta l-kundizzjonijiet jiġu sodisfatti biex issir talba għall-ħlas mingħand il-garanti. 1.6.2 L-obbligazzjonijiet kontinġenti L-obbligazzjoni kontinġenti hija obbligazzjoni possibbli li tirriżulta minn avvenimenti li għaddew u li l-eżistenza tagħhom tiġi kkonfermata biss permezz tal-okkorrenza jew in-nuqqas ta' okkorrenza ta' avveniment wieħed jew iktar inċert fil-futur li ma jkunx totalment fil-kontroll tal-FEŻ; jew obbligazzjoni attwali li tirriżulta minn avvenimenti li għaddew iżda ma tiġix rikonoxxuta għaliex: ma jkunx probabbli ħafna li jenħtieġ il-ħruġ ta’ riżorsi li jinkorporaw benefiċċji ekonomiċi jew potenzjal tas-servizz biex tiġi likwidata l-obbligazzjoni, jew f'ċirkostanzi rari fejn l-ammont tal-obbligazzjoni ma jistax jitkejjel b’affidabbiltà suffiċjenti. L-obbligazzjoni kontinġenti tiġi divulgata sakemm il-possibbiltà tal-ħruġ ta’ riżorsi li jinkorporaw benefiċċji ekonomiċi jew potenzjal tas-servizz mhix waħda remota. L-obbligazzjonijiet kontinġenti jiġu evalwati f’kull data tal-karta tal-bilanċ biex jiġi ddeterminat jekk il-ħruġ ta’ riżorsi li jinkorporaw benefiċċji ekonomiċi jew potenzjal tas-servizz sarx probabbli. Jekk isir probabbli li jkun jenħtieġ ħruġ ta' riżorsi li jinkorporaw benefiċċji ekonomiċi jew potenzjal ta' servizz għal partita li tiġi ttrattata bħala obbligazzjoni kontinġenti, jiġi rikonoxxut provvediment fid-dikjarazzjonijiet finanzjarji tal-perjodu li fih isseħħ il-bidla fil-probabbiltà. 2. NOTI GĦALL-KARTA TAL-BILANĊ ASSI MHUX KURRENTI 2.1 PREFINANZJAMENT GĦAL PERJODU TWIL TA’ ŻMIEN Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Prefinanzjament għal perjodu twil ta’ żmien | - | 158 | 195 | 353 | 196 | TOTAL | - | 158 | 195 | 353 | 196 | Ħafna kuntratti jipprovdu għall-ħlasijiet bil-quddiem qabel ma jingħata bidu għax-xogħlijiet, il-kunsinna tal-provvisti jew il-forniment tas-servizzi. Xi kultant l-iskedi tal-ħlasijiet tal-kuntratti jipprevedu l-ħlasijiet fuq il-bażi tar-rapporti tal-progress. Il-prefinanzjament normalment jitħallas fil-munita tal-pajjiż jew tat-territorju fejn jitwettaq il-proġett. Skont il-prinċipji tal-kontabbiltà bbażata fuq id-dovuti, il-pagamenti bil-quddiem li jsiru mill-FEŻ jiġu klassifikati bħala assi. Il-prefinanzjament jiġi ppreżentat nett mill-ordnijiet tal-irkupru miftuħa relatati mal-avvanzi u l-ammonti stmati li għadhom mhumiex likwidati sal-aħħar tas-sena. Iż-żmien tal-irkupru jew tal-użu tal-prefinanzjament jiddetermina jekk jiġix divulgat bħala assi tal-prefinanzjament għal perjodu qasir ta’ żmien jew għal perjodu twil ta’ żmien. L-użu huwa definit fil-ftehim sottostanti tal-proġett. Kwalunkwe ħlas lura jew użu dovut fi żmien tnax-il xahar mid-data tar-rappurtar huwa ddikjarat bħala prefinanzjament għal perjodu qasir u għalhekk bħala assi kurrenti. Billi ħafna mill-proġetti tal-FEŻ huma għal perjodu twil ta’ żmien, jeħtieġ li l-avvanzi relatati jkunu disponibbli għal iktar minn sena waħda. Għalhekk dawn l-ammonti tal-prefinanzjament jintwerew bħala assi għal perjodu twil ta’ żmien. Iż-żieda ta' EUR 157 miljun fil-prefinanzjament għal perjodu twil ta' żmien, meta mqabbla mal-ammont tal-31.12.2009 hija prinċipalment spjegata permezz taż-żieda fil-prefinanzjament għal perjodu twil ta' żmien relatat mal-Proġetti Intra-AKP (EUR 118-il miljun) u mal-Għajnuna Programmabbli (EUR 58 miljun), li hija kkumpensata bi tnaqqis tal-prefinanzjament għal perjodu twil ta' żmien relatat mal-Politika Settorjali (EUR 13-il miljun). ASSI KURRENTI 2.2 PREFINANZJAMENT GĦAL PERJODU QASIR TA’ ŻMIEN Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Prefinanzjament għal perjodu qasir ta’ żmien (gross) | 172 | 2 211 | 732 | 3 115 | 2 957 | Tnaqqis tal-approvazzjoni stmata tal-prefinanzjament | (72) | (1 469) | (477) | (2 019) | (2 158) | TOTAL | 100 | 742 | 255 | 1 096 | 800 | L-approvazzjoni stmata tal-prefinanzjament tirrappreżenta l-ammont tal-ispejjeż eliġibbli li, ġew stmati li ġġarrbu mill-benefiċjarji tal-ammonti tal-prefinanzjament pendenti fl-aħħar tas-sena, iżda li kienu għadhom ma ġewx irrappurtati. Dawn l-ammonti huma kkunsidrati wkoll bħala spejjeż fil-kont tar-riżultat ekonomiku tal-perjodu tar-rappurtar. Iż-żieda ta' EUR 296 miljun fil-prefinanzjament nett għal perjodu qasir ta' żmien hija prinċipalment minħabba ż-żieda fil-prefinanzjament nett taħt id-9 FEŻ (EUR 235 miljun) li tinkludi żieda tal-prefinanzjament relatat mal-Proġetti Intra-AKP (EUR 191 miljun), mal-Politika Settorjali (EUR 76 miljun), ma' programmi oħrajn ta' għajnuna b'rabta ma' xi FEŻ ta' qabel (EUR 19-il miljun) u mal-assistenza ta' emerġenza (EUR 14-il miljun). Din iż-żieda kienet parzjament ikkumpensata permezz ta' tnaqqis fil-prefinanzjament nett relatat mal-Għajnuna Programmabbli (EUR 76 miljun). Il-garanziji riċevuti fir-rigward tal-prefinanzjament Il-garanziji jinżammu biex ikun żgurat il-prefinanzjament u jkunu rilaxxati meta titħallas il-pretensjoni finali għal xi proġett. Il-garanzija għandha żewġ valuri differenti msejħa l-valur “nominali” u l-valur “kurrenti”. Għall-valur “nominali”, l-avveniment ġenerattiv huwa marbut mal-eżistenza tal-garanzija. Għall-valur “kurrenti”, l-avveniment ġenerattiv tal-garanzija huwa l-ħlas tal-prefinanzjament u/jew l-approvazzjonijiet sussegwenti. Fil-31 ta’ Diċembru 2010, il-valur "nominali" tal-garanziji riċevuti mill-FEŻ fir-rigward tal-prefinanzjament kien jammonta għal EUR 674 miljun. Il-valur “kurrenti” ta’ dawk il-garanziji kien jammonta għal EUR 363 miljun. Fil-31 ta' Diċembru 2009, dawn il-valuri kienu ta' EUR 684 miljun u ta' EUR 414-il miljun rispettivament. 2.3 RIĊEVIBBLI FUQ PERJODU QASIR TA’ ŻMIEN Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Riċevibbli mingħand il-klijenti | 6 | 4 | 0 | 10 | 14 | Riċevibbli mingħand l-Istati Membri | - | 125 | - | 125 | 4 | Introjtu dovut u spejjeż differiti | 2 | 104 | 6 | 112 | 47 | TOTAL | 9 | 233 | 5 | 247 | 66 | Riċevibbli mingħand il-klijenti Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Riċevibbli mingħand il-klijenti | 7 | 11 | 0 | 18 | 20 | -Indeboliment tar-riċevibbli mingħand il-klijenti | (1) | (6) | (1) | (8) | (6) | TOTAL | 6 | 4 | 0 | 10 | 14 | Dawn huma ordnijiet ta' rkupru inklużi fil-kontijiet fil-31 ta' Diċembru 2010 bħala intitolamenti stabbiliti li għandhom jiġu rkuprati u li kienu għadhom mhumiex inklużi taħt intestaturi oħra fuq in-naħa tal-assi tal-karta tal-bilanċ. Il-bilanċ tal-għeluq għall-ordnijiet ta rkupru jirrappreżenta l-valur tal-ordnijiet ta' rkupru maħruġa iżda li jkunu għadhom ma tħallsux fl-aħħar tas-sena. L-Uffiċjal tal-Kontabbiltà jagħmel stima ta' provvediment għat-telf minn indeboliment tal-ammonti dovuti mill-benefiċjarji li aktarx ma jiġux irkuprati. Dan il-provvediment huwa bbażat fuq żewġ varjabbli: - L-evalwazzjoni tar-riskju tan-nuqqas ta’ rkupru, f’kollaborazzjoni mal-Uffiċjal Awtorizzanti - Kemm għadda żmien minn fuq id-dejn, b’applikazzjoni ta’ provvediment ibbażat fuq rati ta' telf storiku, fuq riċevibbli li mhumiex soġġetti għal tniżżil fil-valur speċifiku. - Il-fatt li jsir aġġustament bħal dan ma jfissirx li l-irkupru ta’ dawn l-ammonti fil-futur huwa rrinunzjat. Il-movimenti fl-ordnijiet ta' rkupru miftuħa matul dan il-perjodu huma speċifikati hawn taħt. Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | Ordnijiet ta' rkupru miftuħa fil-bidu tas-sena | 7 | 13 | 0 | 20 | 23 | Ordnijiet ta' rkupru maħruġa | 24 | 58 | 83 | 164 | 60 | Ordnijiet ta' rkupru magħluqa | (24) | (60) | (83) | (166) | (63) | Imsarrfa | (15) | (50) | (78) | (143) | (45) | Irrinunzjati (art 73 FR) | 0 | (1) | - | (1) | (1) | Imħassra | (4) | (1) | 0 | (5) | (1) | Paċuti | (5) | (8) | (4) | (17) | (16) | Ordnijiet ta' rkupru miftuħa fl-aħħar tas-sena | 7 | 11 | 0 | 18 | 20 | Riċevibbli mingħand l-Istati Membri Ir-riċevibbli ta' EUR 125 miljun mingħand l-Istati Membri fid-9 FEŻ jinkludi riċevibbli ta' kontribuzzjoni dovuta mingħand l-Italja, li waslet f'Jannar 2011. Introjtu dovut u spejjeż differiti L-introjtu dovut u l-spejjeż differiti jinkludu prinċipalment l-imgħax dovut fuq l-ammonti tal-prefinanzjament u l-imgħax relatat ma' ħlasijiet tard tal-ordnijiet ta' rkupru. Barra minn hekk, l-introjtu mill-imgħax dovut fuq kontijiet bankarji huwa inkluż taħt din l-intestatura. Iż-żieda ta' EUR 65 miljun fl-introjtu dovut u fl-spejjeż differiti hija spjegata permezz taż-żieda fl-imgħax dovut fuq il-prefinanzjament (EUR 62 miljun). Din iż-żieda hija konformi mal-bilanċi tal-prefinanzjament għal perjodu twil u għal perjodu qasir ta' żmien (ara n-noti 2.1. u 2.2). 2.4 KONTIJIET TA’ KOLLEGAMENT Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | għas-/mis-6 FEŻ | (2 065) | (214) | - | (2 279) | (2 279) | għas-/mis-7 FEŻ | - | 2 279 | - | 2 279 | 2 279 | għat-/mit-8 FEŻ | - | (3 076) | 513 | (2 563) | (2 773) | għad-/mid-9 FEŻ | 3 076 | - | (3 526) | (450) | 1 412 | għall-/mill-10 FEŻ | (513) | 3 526 | - | 3 013 | 1 361 | TOTAL | 497 | 2 516 | (3 013) | 0 | 0 | Għal raġunijiet ta’ effiċjenza, it-teżor waħdieni li jkopri l-FEŻ kollha huwa allokat fuq l-10 FEŻ; dan iwassal għal operazzjonijiet bejn id-diversi FEŻ, li jiġu bbilanċjati fil-kontijiet ta’ kollegament bejn id-diversi karti tal-bilanċ tal-FEŻ. Fl-2010, il-movimenti ewlenin fil-kontijiet ta’ kollegament jinkludu l-ħlasijiet li saru mill-10 FEŻ għall-implimentazzjoni tat-8 u tad-9 FEŻ u l-flus riċevuti mill-10 FEŻ relatati mal-kontribuzzjonijiet mitluba taħt id-9 FEŻ. 2.5 Il-FLUS KONTANTI U L-EKWIVALENTI[6] Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Flus fil-banek | - | - | 781 | 781 | 444 | Kontijiet tas-sigurtà STABEX | - | - | 17 | 17 | 65 | Kontijiet bankarji tal-kofinanzjament | - | 7 | 2 | 10 | 13 | Il-fond speċjali tar-Repubblika Demokratika tal-Kongo[7] | - | - | 0 | 0 | 1 | TOTAL | - | 7 | 801 | 808 | 523 | Flus fil-banek Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Kontijiet speċjali - l-istituzzjonijiet finanzjarji tal-Istati Membri | - | - | 599 | 599 | 392 | Il-kontijiet kurrenti – il-banek kummerċjali | - | - | 180 | 180 | 48 | Aġenti tal-Ħlas Lokali | - | - | 1 | 1 | 3 | TOTAL | - | - | 781 | 781 | 444 | Iż-żieda ġenerali fil-flus fil-banek hija spjegata prinċipalment permezz tal-fatt li l-eżekuzzjoni tal-baġit fl-2010 kienet iktar dgħajfa minn kif kien previst. Barra minn dan, minħabba l-btajjel bankarji addizzjonali fl-aħħar tas-sena 2010, it-Teżori tal-Istat ma kinux aċċessibbli fl-aħħar ġimgħa tas-sena. Għalhekk, it-teżor tal-FEŻ kellu jiżgura li jkun hemm biżżejjed fondi disponibbli biex ikopru l-pagamenti kollha li setgħu ġew ipproċessati fl-aħħar ġimgħa tas-sena. Dan wassal għal bilanċi ta' flus ogħla kemm fl-istituzzjonijiet finanzjarji tal-Istati Membri kif ukoll fil-kontijiet kurrenti tal-banek kummerċjali fl-aħħar tas-sena. Il-kontijiet tal-aġenti tal-ħlas lokali jirrappreżentaw l-ammonti miżmuma f’kontijiet bankarji fl-Istati tal-AKP u l-OCT, użati biex isiru l-pagamenti fil-munita lokali fl-istat benefiċjarju. Dawn il-kontijiet jinżammu f'euro jew f'munita ta’ Stat Membru tal-Unjoni. Sabiex tinkiseb ġestjoni iktar ċentralizzata tal-pagamenti, matul l-2010, ingħalqu 9 mis-17-il kont tal-aġenti tal-ħlas lokali li kien fadal. Kontijiet tas-sigurtà STABEX Miljuni ta' EUR | Bilanċ fil-31.12.2010 | Bilanċ fil-31.12.2009 | is-Sudan | 0 | 36 | Santa Luċija | 7 | 15 | Saint Vincent u l-Grenadini | 4 | 4 | iż-Żimbabwe | 0 | 3 | il-Côte d'Ivoire | 2 | 2 | il-Malawi | 1 | 1 | Pajjiżi oħra | 2 | 3 | TOTAL | 17 | 65 | STABEX huwa l-akronimu għall-iskema ta’ finanzjament ta’ kumpens tal-Unjoni Ewropea għall-istabbilizzazzjoni tal-qligħ mill-esportazzjoni tal-pajjiżi tal-AKP. Hija ġiet introdotta għall-ewwel darba fil-Konvenzjoni ta’ Lomé (1975) bl-iskop li tirrimedja għall-effetti ħżiena tal-instabbiltà tad-dħul mill-esportazzjoni ta’ prodotti agrikoli. Il-bilanċ fuq il-kontijiet tas-sigurtà STABEX jirrappreżenta t-total tal-fondi tal-iSTABEX disponibbli li se jkunu trasferiti għall-istat benefiċjarju tal-AKP rilevanti f’data fil-futur. Dan il-bilanċ huwa allokat għall-10 FEŻ. Fl-2010, erba’ kontijiet tas-sigurtà STABEX ingħalqu b'segwitu għal-likwidazzjoni tal-istrument tal-għajnuna STABEX. Minbarra dawn il-fondi, hemm fondi oħrajn tal-iSTABEX miżmuma minn Stati benefiċjarji tal-AKP. Ladarba l-Kummissjoni u l-Istat benefiċjarju (tal-AKP) ikunu laħqu ftehim dwar kif il-fondi tal-iSTABEX għandhom jintużaw, tiġi ffirmata konvenzjoni tat-trasferiment miż-żewġ partijiet. F'konformità mad-dispożizzjonijiet tal-Artikolu 211 tal-Ftehim ta’ Lomé IV[8] (kif rivedut), il-fondi huma trasferiti f'kont b'firma doppja (tal-Kummissjoni Ewropea u tal-Istat benefiċjarju) li jrendi l-interessi, miftuħ f’isem l-Istat tal-AKP. Il-fondi jibqgħu f’dawn il-kontijiet b'firma doppja sakemm FMO (Qafas tal-Obbligazzjonijiet Reċiproċi) jiġġustifika t-trasferiment għal xi proġett. L-Uffiċjal Awtorizzanti tal-Kummissjoni jżomm l-awtorità tal-firma fuq il-kont sabiex jiżgura li l-fondi jinħarġu kif ikun intenzjonat. Il-fondi fil-kontijiet b'firma doppja huma l-proprjetà tal-Istat tal-AKP u għaldaqstant mhumiex imniżżla bħala assi fil-kontijiet tal-FEŻ. It-trasferimenti lejn dawn il-kontijiet huma rreġistrati bħala pagamenti tal-iSTABEX. Fl-2010, ġew irritornati EUR 32 miljun lill-FEŻ minn kontijiet b'firma doppja fil-pajjiżi tal-AKP, skont l-Artikolu 1.4 tal-Ftehim Intern tal-10 FEŻ[9]. Dawn il-fondi ġew trasferiti mis-Senegal (EUR 26 miljun) u mill-Kamerun (EUR 2 miljuni). Barra minn dan, wara li sar l-awditjar, ġew irritornati EUR 3 miljuni minn kont b'firma doppja fil-Lesoto.Dan id-dħul ġie inkluż fl-introjtu operattiv (strument tal-għajnuna STABEX) fil-kont tar-riżultat ekonomiku tal-10 FEŻ. Kontijiet bankarji tal-kofinanzjament Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Kontijiet bankarji tal-kofinanzjament | - | 7 | 2 | 10 | 13 | TOTAL | - | 7 | 2 | 10 | 13 | Dawn il-kontijiet bankarji jinkludu l-ammonti relatati mal-ftehimiet tal-kofinanzjament tas-sena 2007 u ta' qabel. Dawn il-fondi tal-kofinanzjament huma l-proprjetà tal-Istati Membri kkonċernati u għalhekk kwalunkwe ammont li jikkorrispondi magħhom huwa rreġistrat bħala ammont pagabbli. Għaldaqstant, l-effett fuq l-assi netti huwa żero. Il-kofinanzjament Taljan taħt id-9 FEŻ għadu għaddej fis-Somalja. Proġett li twettaq fit-Tanzanija marbut mal-istess kofinanzjament, ġie ffinalizzat fl-2010. Il-kontijiet bankarji tal-kofinanzjament tal-10 FEŻ huma relatati ma’ proġetti antiki tal-kofinanzjament li jinsabu fil-proċess li jingħalqu. Dawn il-fondi se jiġu rritornati lura lill-Istati Membri wara struzzjonijiet mill-Uffiċjal Awtorizzanti. OBBLIGAZZJONIJIET KURRENTI 2.6 AMMONTI PAGABBLI F’PERJODU QASIR TA' ŻMIEN Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Ammonti pagabbli kurrenti | 25 | 189 | 273 | 487 | 343 | Imposti dovuti | 20 | 203 | 63 | 286 | 286 | Kontribuzzjoni tal-kapital differita | - | - | 272 | 272 | 232 | TOTAL | 45 | 392 | 608 | 1 045 | 860 | Iż-żieda ġenerali ta' EUR 185 miljun fl-ammonti pagabbli f'perjodu qasir ta' żmien hija spjegata permezz taż-żieda ta' EUR 144 miljun fl-ammonti pagabbli kurrenti u ż-żieda ta' EUR 40 miljun fil-kontribuzzjoni tal-kapital differita mill-Irlanda. Ammonti pagabbli kurrenti Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Fornituri u oħrajn | 25 | 182 | 193 | 400 | 320 | Ammonti pagabbli lill-Istati Membri – kofinanzjament | - | 7 | 68 | 75 | 13 | Ammonti pagabbli oħra | - | - | 12 | 12 | 10 | TOTAL | 25 | 189 | 273 | 487 | 343 | L-ammonti pagabbli f’perjodu qasir ta’ żmien jinkludu r-rapporti tal-ispejjeż riċevuti mill-FEŻ taħt il-qafas tal-attivitajiet ta' għotjiet u ta' akkwisti. Huma jiġu rreġistrati għall-ammont li jkun qed jintalab mill-mument li t-talba tiġi riċevuta. L-istess proċedura tapplika għall-fatturi u n-noti tal-kreditu riċevuti skont l-attivitajiet ta' akkwisti. Il-pretensjonijiet għall-ispejjeż ikkonċernati ttieħed kont tagħhom għall-proċeduri tal- cut-off tal-aħħar tas-sena. Wara l-entrati tal- cut-off , l-ammonti eliġibbli stmati ġew irreġistrati bħala imposti dovuti. Fornituri u oħrajn Din l-intestatura tinkludi l-ammonti dovuti lill-fornituri kif ukoll l-ammonti pagabbli lill-korpi pubbliċi u lill-pajjiżi terzi. Iż-żieda ta' EUR 80 miljun meta mqabbla mal-perjodu ta' rappurtar preċedenti tikkonsisti prinċipalment f'żieda ta' EUR 40 miljun fl-ammonti pagabbli lill-fornituri, żieda ta' EUR 21 miljun fl-ammonti pagabbli lill-pajjiżi terzi u żieda ta' EUR 14-il miljun fl-ammonti pagabbli lill-korpi pubbliċi. Ammonti pagabbli lill-Istati Membri – kofinanzjament Il-kontribuzzjonijiet tal-kofinanzjament riċevuti huma ppreżentati bħala ammonti pagabbli lill-Istati Membri minħabba li, taħt ċerti kundizzjonijiet, dawn jissodisfaw il-kriterji tad-dħul minn tranżazzjonijiet mhux tal-kambju. Il-FEŻ huwa mitlub li juża l-kontribuzzjonijiet sabiex jipprovdi servizzi lil partijiet terzi jew inkella huwa mitlub li jirritorna l-assi (il-kontribuzzjonijiet riċevuti) lill-Istati Membri. L-ammont pagabbli pendenti għall-ftehimiet tal-kofinanzjament jirrappreżenta l-kontribuzzjoni tal-kofinanzjament riċevuta wara li jitnaqqsu l-ispejjeż mġarrba b'rabta mal-proġett. L-effett fuq l-assi netti huwa żero. L-EUR 10 miljuni tal-ammonti pagabbli tal-kofinanzjament lill-Istati Membri huma relatati ma' ftehimiet tal-kofinanzjament tas-sena 2007 u ta' qabel. Dawn il-fondi huma miżmuma f'kontijiet bankarji apposta, ara l-punt 2.5, kontijiet bankarji tal-kofinanzjament, aktar 'il fuq. Fl-2010, waslu kontribuzzjonijiet tal-kofinanzjament ġodda li jammontaw għal EUR 65 miljun (Franza EUR 39 miljun, Spanja EUR 12-il miljun, il-Belġju EUR 11-il miljun, id-Danimarka EUR 2 miljuni u l-Pajjiżi l-Baxxi miljun (1) EUR). Il-fondi relatati mal-ftehimiet tal-kofinanzjament iffirmati fl-2008 jew wara, mhumiex miżmuma f'kontijiet bankarji speċifiċi. EUR 2 miljuni mill-kontribuzzjonijiet tal-kofinanzjament ġew ikklassifikati mill-ġdid minn riżervi (ara 1.1 ir-rapport aggregat tal-bidliet fl-assi netti). L-ammonti pagabbli tal-kofinanzjament ġew imnaqqsa b'miljun (1) EUR biex jikkumpensaw għall-ispejjeż imġarrba b'rabta mal-proġetti tal-kofinanzjament (ara 3.1 u 3.2). Ammonti pagabbli oħra L-ammonti pagabbli l-oħra jinkludu l-iktar ir-riċevuti tal-flus mhux allokati u l-ammonti rritornati lura. Imposti dovuti Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Imposti dovuti | 20 | 203 | 63 | 286 | 286 | TOTAL | 20 | 203 | 63 | 286 | 286 | Fl-aħħar tas-sena, issir valutazzjoni li tikkonċerna l-ispejjeż eliġibbli mġarrba minn benefiċjarji tal-fondi tal-FEŻ iżda li jkunu għadhom mhumiex irrappurtati. Wara dawn il-kalkoli tal- cut-off , l-ammonti eliġibbli stmati jiġu rreġistrati bħala imposti dovuti. Il-parti tal-imposti dovuti li hija koperta minn ammont tal-prefinanzjament tiġi ppreżentata bħala approvazzjoni stmata tal-prefinanzjament (ara 2.2). Kontribuzzjoni tal-kapital tal-fond differita Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Ir-Renju Unit | - | - | 269 | 269 | 228 | L-Irlanda | - | - | 3 | 3 | 3 | TOTAL | - | - | 272 | 272 | 232 | Din tinkludi l-kontribuzzjonijiet imħallsa bil-quddiem mill-Istati Membri. ASSI NETTI 2.7 KAPITAL TAL-FOND MITLUB Miljuni ta' EUR | it-8 FEŻ | id-9 FEŻ | l-10 FEŻ | TOTAL | Kapital tal-Fond | 12 840 | 11 699 | 21 152 | 45 691 | Kofinanzjament tal-Kapital tal-Fond[10] | - | - | 70 | 70 | Kapital tal-fond mhux mitlub | - | (4 160) | (21 152) | (25 312) | Kofinanzjament tal-kapital tal-fond mhux mitlub 10 | - | - | (69) | (69) | Kapital tal-fond mitlub 31.12.2009 | 12 840 | 7 539 | 2 | 20 381 | Kapital tal-Fond | 12 840 | 11 699 | 21 152 | 45 691 | Kapital tal-fond mhux mitlub | - | (660) | (21 152) | (21 812) | Kapital tal-fond mitlub 31.12.2010 | 12 840 | 11 039 | 0 | 23 879 | Il-kapital tal-fond jirrappreżenta l-ammont totali ta' kontribuzzjonijiet mill-Istati Membri għall-fond rilevanti tal-FEŻ kif stipulat f’kull wieħed mill-Ftehimiet Interni. Il-fondi mhux mitluba jirrappreżentaw l-allokazzjoni inizjali li għadha mhux mitluba mill-Istati Membri. Il-kapital tal-fond mitlub jirrappreżenta l-ammont tal-allokazzjonijiet inizjali li ntalab jiġi trasferit fil-kontijiet tat-teżor mill-Istati Membri skont il-proċedura stabbilita fl-Artikolu 16 tar-Regolament Finanzjarju tal-10 FEŻ. Il-kapital tat-8 FEŻ ġie mitlub u huwa riċevut fl-intier tiegħu. L-allokazzjoni inizjali għad-9 FEŻ, li oriġinarjament kienet tammonta għal EUR 10 555 miljun, imbagħad ġiet miżjuda b’EUR 105 miljuni fl-2004, li ġew rilaxxati mill-BEI skont id-dispożizzjonijiet tad-Deċiżjoni tal-Kunsill 2003/583/KE. Din iż-żieda fl-allokazzjoni tiffavorixxi l-azzjonijiet li għandhom jitwettqu fir-Repubblika Demokratika tal-Kongo. L-Artikolu 2(2) tal-Ftehim Intern għad-9 FEŻ stabbilixxa riżerva ta' EUR 1 000 miljun, li ġiet rilaxxata bejn l-2004 u l-2007 b'diversi deċiżjonijiet tal-Kunsill[11]. Wara d-deċiżjoni tal-Kunsill konġunt tal-AKP/UE fl-2007[12], il-Kummissjoni ddeċidiet li tniedi sejħa għal kontribuzzjonijiet volontarji addizzjonali sabiex tappoġġja l-Faċilità għall-Paċi Afrikana fil-qafas tal-kooperazzjoni intra-AKP, li żiedet id-9 FEŻ b'EUR 39 miljun. L-10 FEŻ daħal fis-seħħ fl-2008 b’kapital tal-fond li kien jammonta għal EUR 21 152 miljun, skont il-Ftehim Intern applikabbli għall-10 FEŻ. Kapital tal-fond Miljuni ta' EUR | Kontribuzzjonijiet | % | id-9 FEŻ mhux mitlub 31.12.2009 | mitluba fl-2010 | id-9 FEŻ mhux mitlub 31.12.2010 | l-Awstrija | 2.65 | (111) | 93 | 19 | il-Belġju | 3.92 | (165) | 137 | 27 | id-Danimarka | 2.14 | (90) | 75 | 15 | il-Finlandja | 1.48 | (62) | 52 | 10 | Franza | 24.30 | (1 021) | 851 | 170 | il-Ġermanja | 23.36 | (981) | 818 | 164 | il-Greċja | 1.25 | (53) | 44 | 9 | l-Irlanda | 0.62 | (26) | 22 | 4 | l-Italja | 12.54 | (487) | 439 | 88 | il-Lussemburgu | 0.29 | (12) | 10 | 2 | il-Pajjiżi l-Baxxi | 5.22 | (219) | 183 | 37 | il-Portugall | 0.97 | (41) | 34 | 7 | Spanja | 5.84 | (245) | 204 | 41 | l-Isvezja | 2.73 | (115) | 96 | 19 | ir-Renju Unit | 12.69 | (533) | 444 | 89 | BEI | M.A. | - | - | (40) | TOTAL | 100.00 | (4 160) | 3 500 | (660) | Il-kontribuzzjonijiet ordinarji mitluba u riċevuti taħt id-9 FEŻ mill-15-il Stat Membru parteċipanti matul l-2010 u l-2009 huma mniżżla fid-dettall hawn fuq. Fl-2011, se ssir l-aħħar talba taħt id-9 FEŻ u se jintalbu l-ewwel kontribuzzjonijiet tal-10 FEŻ, li fih qed jipparteċipaw is-27 Stat Membru. 2.8 RIŻERVI OĦRA Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | għas-/mis-6 FEŻ | 94 | 490 | - | 584 | 584 | għas-/mis-7 EDF | 533 | 1 135 | - | 1 668 | 1 668 | għat-/mit-8 FEŻ | - | 2 762 | 102 | 2 864 | 2 779 | għad-/mid-9 FEŻ | (2 762) | - | 231 | (2 531) | (2 682) | għall-/mill-10 FEŻ | (102) | (231) | - | (333) | (97) | TOTAL | (2 237) | 4 157 | 333 | 2 252 | 2 252 | Sa mid-dħul fis-seħħ tal-10 FEŻ fl-2008, il-fondi kollha diżimpenjati tal-FEŻ ta’ qabel qed jiġu trasferiti fir-riżerva tal-prestazzjoni tal-10 FEŻ. Din ir-riżerva tista’ tkun impenjata biss taħt il-kundizzjonijiet stipulati fl-Artikolu 1.4 tal-Ftehim Intern tal-10 FEŻ. Fl-2010, ġew trasferiti EUR 85 miljun u EUR 151 miljun ta' fondi mhux impenjati għall-10 FEŻ, mit-8 u d-9 FEŻ rispettivament. 3. NOTI MAL-KONT TAR-RIŻULTAT EKONOMIKU 3.1 DĦUL OPERATTIV Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | L-irkupru tal-ispejjeż | 8 | 20 | 0 | 29 | 24 | L-irkupru tal-fondi tal-iSTABEX | 32 | - | - | 32 | - | Qligħ fuq il-kambju | 14 | 61 | 3 | 78 | 25 | Kofinanzjament tal-introjtu operattiv | - | - | 1 | 1 | - | TOTAL | 54 | 82 | 4 | 140 | 49 | Din l-intestatura tirrappreżenta l-ordnijiet ta' rkupru maħruġa mill-FEŻ u t-tnaqqis minn ħlasijiet sussegwenti rreġistrati fis-sistema tal-kontabbiltà tal-FEŻ, biex jiġu rkuprati n-nefqiet imħallsa qabel, fuq il-bażi ta’ kontrolli, eżerċizzji tal-awditjar jew analiżi tal-eliġibbiltà. Għandu jiġi rrimarkat li l-irkupru tal-ammonti tal-prefinanzjament mhux inkluż bħala dħul, iżda huwa kkreditat mal-intestatura tal-prefinanzjament fuq il-karta tal-bilanċ. Irkupru ta’ pagamenti mhux dovuti Fl-2010, inħarġu ordnijiet ta' rkupru fir-rigward ta' pagamenti mhux dovuti għall-ammont ta' EUR 11-il miljun, f'paragun ma' EUR 3 miljun fl-2009. EUR 7 miljun minnhom kienu relatati mal-irkupru tal-ispejjeż u għaldaqstant ġew irreġistrati bħala dħul operattiv. Il-kumplament, jiġifieri EUR 4 miljun, irrappreżenta l-irkupri ta' ammonti tal-prefinanzjament li tħallsu u li ġew ikkreditati mal-assi tal-prefinanzjament fuq il-karta tal-bilanċ. In-natura tal-irkupru ta' pagamenti mhux dovuti tista' tiġi deskritta fil-qosor kif ġej: Miljuni ta' EUR | Irregolarità | 5 | 3 | 8 | 0 | 1 | 1 | Notifika mill-OLAF | 1 | - | 1 | 1 | - | 1 | TOTAL | 7 | 4 | 11 | 2 | 1 | 3 | L-irkupru tal-fondi tal-iSTABEX Fl-2010, ġie rritornat EUR 32 miljun lill-FEŻ minn kontijiet b'firma doppja fil-pajjiżi tal-AKP, skont l-Artikolu 1.4 tal-Ftehim Intern tal-10 FEŻ[13]. Dawn il-fondi ġew trasferiti mis-Senegal (EUR 26 miljun) u mill-Kamerun (EUR 2 miljun). Barra minn dan, wara li sar l-awditjar, ġew irritornati EUR 3 miljuni minn kont b'firma doppja fil-Lesoto.Dan id-dħul ġie inkluż fl-introjtu operattiv (strument tal-għajnuna STABEX) fil-kont tar-riżultat ekonomiku tal-10 FEŻ. Qligħ fuq il-kambju Il-qligħ fuq il-kambju jirriżulta mill-attivitajiet ta’ kuljum u mit-tranżazzjonijiet relatati li jsiru f’muniti li mhux l-euro, kif ukoll mir-rivalorizzar meħtieġ fl-aħħar tas-sena biex jitħejjew il-kontijiet annwali. Dan jinkorpora kemm qligħ realizzat kif ukoll qligħ mhux realizzat. Kofinanzjament tal-introjtu operattiv L-introjtu operattiv relatat mal-kofinanzjament jirrappreżenta l-kontribuzzjonijiet użati (ara 3.2). Minħabba li dawn il-kontribuzzjonijiet jissodisfaw il-kriterji tad-dħul minn tranżazzjonijiet mhux tal-kambju taħt ċerti kundizzjonijiet, il-kontribuzzjoni hija rikonoxxuta f'konformità mal-implimentazzjoni tal-proġett ta' kofinanzjament. 3.2 SPEJJEŻ OPERATTIVI Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | Spejjeż operattivi – strumenti tal-għajnuna | 105 | 1 188 | 1 559 | 2 852 | 3 058 | Kofinanzjament tal-ispejjeż operattivi | 1 | 1 | 0 | Telf fuq il-kambju | 10 | 41 | 7 | 58 | 44 | Indeboliment tar-riċevibbli | 0 | 2 | 1 | 3 | 1 | TOTAL | 116 | 1 230 | 1 567 | 2 914 | 3 103 | Spejjeż operattivi – strumenti tal-għajnuna Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | Għajnuna programmabbli | 13 | 114 | 1 000 | 1 127 | 877 | Appoġġ makroekonomiku | 0 | 35 | - | 35 | 93 | Politika settorjali | 3 | 762 | - | 765 | 1 139 | Proġetti intra-AKP | - | 181 | 154 | 336 | 364 | Assistenza ta’ emerġenza | - | 78 | 364 | 442 | 464 | Għajnuna għar-refuġjati | (1) | - | - | (1) | 0 | STABEX | 46 | - | - | 46 | 23 | Sysmin | 10 | - | - | 10 | 3 | Programmi ta’ għajnuna oħra relatati mal-FEŻ ta’ qabel[14] | - | (17) | - | (17) | 40 | Ħelsien mid-dejn - Pajjiżi Fqar b’Dejn Għoli u l-Bank Dinji | 14 | - | - | 14 | (5) | Appoġġ istituzzjonali | - | 3 | 41 | 44 | 31 | Kumpens fuq riċevuti tal-esportazzjoni | 21 | 16 | - | 37 | 34 | Il-Fond tar-Repubblika Demokratika tal-Kongo | - | 15 | - | 15 | (6) | Total | 105 | 1 188 | 1 559 | 2 852 | 3 058 | Kofinanzjament tal-ispejjeż operattivi Dawn huma l-ispejjeż li saru fuq proġetti tal-kofinanzjament fl-2010. Minħabba li l-kontribuzzjonijiet tal-kofinanzjament riċevuti jissodisfaw l-kriterji tad-dħul minn tranżazzjonijiet mhux tal-kambju taħt ċerti kundizzjonijiet, ammont korrespondenti ta' kontribuzzjonijiet ġie rikonoxxut bħala dħul operattiv (ara 3.1). In-nefqa operattiva tal-FEŻ tkopri l-istrumenti tal-għajnuna varji u tieħu forom differenti, skont kif il-flus jitħallsu u jiġu ġestiti. Telf fuq il-kambju It-telf fuq il-kambju jirriżulta mill-attivitajiet ta’ kuljum u mit-tranżazzjonijiet relatati li jsiru f’valuti li mhux l-euro, kif ukoll mir-rivalwazzjoni meħtieġa fl-aħħar tas-sena biex jitħejjew il-kontijiet annwali – u dan huwa kemm realizzat kif ukoll mhux realizzat. Jekk inħarsu lejn il-pożizzjoni netta, kien hemm qligħ fuq il-kambju nett ta’ EUR 20 miljun għas-sena (qligħ fuq il-kambju ta’ EUR 78 miljun bit-tnaqqis tat-telf fuq il-kambju li jammonta għal EUR 58 miljun). Ħafna mill-qligħ nett minn fuq il-kambju huwa marbut mal-valuti li ġejjin: NGN (in-najra Niġerjana): EUR 4 miljun, NAD (id-dollaru Namibjan): EUR 3 miljun, FJD (id-dollaru Fiġjan): EUR 2 miljun, PGK (il-kina tal-Papwa Ginea Ġdida): EUR 2 miljun, HTG (il-gurd Ħaitjan): EUR 2 miljun u SZL (il-lilangeni Sważi): EUR 2 miljun. Indeboliment tar-riċevibbli Din l-intestatura tinkludi prinċipalment il-korrezzjonijiet tal-prefinanzjament u l-ammonti mnaqqsa/mitlufa fuq ir-realizzazzjoni li jikkonċernaw id-debituri. 3.3 SPEJJEŻ AMMINISTRATTIVI Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | Spejjeż amministrattivi | 0 | 6 | 80 | 86 | 90 | TOTAL | 0 | 6 | 80 | 86 | 90 | Din l-intestatura tinkludi n-nefqa ta' appoġġ; jiġifieri l-ispejjeż amministrattivi relatati mal-ipprogrammar u l-implimentazzjoni tal-FEŻ. Din tinkludi l-ispejjeż għat-tħejjija, is-segwitu, il-monitoraġġ, u l-evalwazzjoni tal-proġetti kif ukoll l-ispejjeż għan-netwerks tal-kompjuter, l-Assistenza Teknika eċċ. 3.4 DĦUL FINANZJARJU Miljuni ta' EUR | it-8 FEŻ | id-9 FEŻ | l-10 FEŻ | TOTAL 2010 | TOTAL 2009 | L-introjtu mill-imgħax – Banek Ewropej | - | 0 | 0 | 1 | 1 | L-introjtu mill-imgħax – STABEX[15] | 0 | - | - | 0 | 1 | L-introjtu mill-imgħax fuq ħlasijiet tard ta’ ordnijiet ta’ rkupru | 0 | 0 | 2 | 3 | 1 | Imgħax fuq il-prefinanzjament | 3 | 76 | 12 | 91 | 47 | TOTAL | 4 | 77 | 14 | 95 | 49 | L-introjtu mill-imgħax fl-2010 jibqa' baxx minħabba r-rati ta' imgħax kontinwament baxxi (prinċipalment l-EONIA (Euro Over Night Index Average) u r-rata marġinali tal-BĊE (dik użata għall-operazzjonijiet ta' rifinanzjament tal-BĊE). L-introjtu mill-imgħax fuq ħlasijiet tard ta’ ordnijiet ta’ rkupru Dan huwa l-imgħax akkwistat minn fuq ħlasijiet tard tal-ordnijiet ta' rkupru mid-debituri, inklużi ħlasijiet tard ta' kontribuzzjonijiet mill-Istati Membri. Dawn il-fondi jistgħu jintużaw għall-finanzjament tal-proġetti skont l-Artikoli 1 u 6 tal-Ftehim Intern applikabbli għall-10 FEŻ. Imgħax fuq il-prefinanzjament L-imgħax fuq il-prefinanzjament jiġi rikonoxxut hekk kif jiġi akkwistat f'konformità mad-dispożizzjonijiet tar-Regolament Finanzjarju tal-10 FEŻ. Iż-żieda fl-imgħax akkwistat fuq il-prefinanzjament, f'paragun mal-2009, tikkorrespondi maż-żieda fil-prefinanzjament għal perjodu twil u għal perjodu qasir ta' żmien (ara n-noti 2.1 u 2.2). 4. NOTI MAR-RAPPORT TAL-FLUSS TAL-FLUS KONTANTI 4.1 L-ISKOP U T-TĦEJJIJA TAR-RAPPORT TAL-FLUSS TAL-FLUS KONTANTI L-informazzjoni dwar il-fluss tal-flus tintuża biex tipprovdi l-bażi għall-valutazzjoni tal-abbiltà tal-FEŻ li jiġġenera l-flus kontanti u l-ekwivalenti, u l-bżonnijiet tiegħu biex juża dawk il-flussi tal-flus. Ir-rapport tal-fluss tal-flus jitħejja bl-użu tal-metodu indirett. Dan ifisser li l-bilanċ pożittiv jew id-defiċit netti għas-sena finanzjarja huwa aġġustat skont l-effetti tat-tranżazzjonijiet li ma jsirux fi flus kontanti u ta' kwalunkwe differiment ta’ riċevuti jew ħlasijiet operattivi ta’ flus kontanti li saru fil-passat jew li se jsiru fil-futur. Il-fluss tal-flus li jirriżulta mit-tranżazzjonijiet f’munita barranija huwa rreġistrat fil-munita tar-rapportar tal-FEŻ (l-euro), billi tiġi applikata r-rata tal-kambju bejn l-euro u l-munita barranija fid-data tal-fluss tal-flus fuq l-ammont fil-valuta barranija. 4.2 ATTIVITAJIET OPERATTIVI Ir-rapport tal-fluss tal-flus tal-FEŻ juri biss il-flussi tal-flus ta' attivitajiet operattivi billi l-FEŻ m’għandux attivitajiet ta’ investiment jew ta’ finanzjament. L-attivitajiet operattivi għandhom l-objettiv li jikkontribwixxu għall-kisba ta' riżultati mmirati lejn l-għanijiet ta' politika. 5. ASSI U OBBLIGAZZJONIJIET KONTINĠENTI U DIVULGAZZJONIJIET OĦRA 5.1 ASSI KONTINĠENTI Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Garanziji ta’ prestazzjoni | 33 | 270 | 57 | 360 | 287 | Garanziji ta’ żamma | 15 | 192 | 20 | 227 | 186 | Assi kontinġenti relatati ma’ każijiet legali | - | 1 | - | 1 | - | TOTAL | 48 | 462 | 77 | 587 | 473 | Garanziji ta’ prestazzjoni Xi drabi jintalbu l-garanziji ta’ prestazzjoni biex jiżguraw li l-benefiċjarji tal-finanzjament tal-FEŻ jissodisfaw l-obbligazzjonijiet tal-kuntratti tagħhom mal-FEŻ. Iż-żieda ta' EUR 73 miljun fil-garanziji ta' prestazzjoni tirriżulta minn garanziji ġodda riċevuti taħt id-9 FEŻ (EUR 29 miljun relatati prinċipalment mal-għajnuna għall-politika settorjali) u taħt l-10 FEŻ (EUR 43 miljun relatati prinċipalment mal-għajnuna programmabbli). Garanziji ta’ żamma Il-garanziji ta’ żamma jikkonċernaw biss il-kuntratti tax-xogħol. Normalment, 10 % tal-ħlasijiet interim lill-benefiċjarji jinżammu biex jiġi żgurat li l-kuntrattur jissodisfa l-obbligazzjonijiet tiegħu/tagħha. Dawn l-ammonti miżmuma huma indikati bħala ammonti pagabbli. Soġġett għall-approvazzjoni tal-awtorità kontraenti, il-kuntrattur jista’ minflok jippreżenta garanzija ta’ żamma li tieħu post l-ammonti miżmuma fuq il-ħlasijiet interim. Dawn il-garanziji riċevuti jiġu divulgati bħala assi kontinġenti. Iż-żieda ta' EUR 41 miljun fil-garanziji ta' żamma hija spjegata prinċipalment permezz ta' garanziji ġodda riċevuti taħt id-9 FEŻ (EUR 23 miljun relatati l-aktar mal-għajnuna għall-politika settorjali) u taħt l-10 FEŻ (EUR 19-il miljun relatati prinċipalment mal-għajnuna programmabbli). 5.2 OBBLIGAZZJONIJIET KONTINĠENTI Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Ammonti relatati ma’ każijiet legali | 0 | 6 | - | 6 | 1 | TOTAL | 0 | 6 | - | 6 | 1 | L-ammonti msemmija hawn fuq jirrigwardaw l-azzjonijiet għal ħsarat li attwalment qed jinġiebu kontra l-FEŻ, tilwim legali ieħor u l-kosti legali stmati. L-obbligazzjonijiet u l-impenji kontinġenti kollha jiġu ffinanzjati, jekk isiru dovuti, mill-FEŻ fis-snin li ġejjin. Il-FEŻ huma ffinanzjati mill-Istati Membri. 5.3 DIVULGAZZJONIJIET OĦRA Impenji baġitarji Miljuni ta' EUR | it-8 FEŻ | id-9 FEŻ | l-10 FEŻ | TOTAL 31.12.2010 | TOTAL 31.12.2009 | Impenji baġitarji pendenti li għadhom mhux imħallsa | 267 | 2 562 | 3 161 | 5 991 | 5 920 | Ammonti relatati inklużi fil-kont tar-riżultat ekonomiku | (46) | (404) | (264) | (714) | (605) | TOTAL | 221 | 2 158 | 2 897 | 5 277 | 5 314 | L-impenji baġitarji pendenti jirrappreżentaw l-impenji miftuħa li għalihom għadhom ma sarux ħlasijiet u/jew diżimpenji. Din hija l-konsegwenza normali tal-eżistenza ta’ programmi multiannwali. Fil-31 ta’ Diċembru 2010, l-impenji baġitarji pendenti kienu jammontaw għal EUR 5 991 miljun. L-ammont divulgat bħala impenn għall-futur li jrid jiġi ffinanzjat huwa dan l-impenn baġitarju pendenti mingħajr l-ammonti relatati li ġew inklużi bħala spejjeż fil-kont tar-riżultat ekonomiku tal-2010, li jwassal għat-total ta’ EUR 5 277 miljun. 6. ĠESTJONI TAR-RISKJU FINANZJARJU Id-divulgazzjonijiet li ġejjin fir-rigward tal-ġestjoni tar-riskju finanzjarju tal-Fond Ewropew għall-Iżvilupp jirrelata mal-operazzjonijiet tat-teżor imwettqa mill-Kummissjoni Ewropea f’isem il-Fond Ewropew għall-Iżvilupp sabiex jimplimenta r-riżorsi tiegħu; 6.1 IL-POLITIKI TAL-ĠESTJONI TAR-RISKJU U L-ATTIVITAJIET TAL-HEDGING Ir-regoli u l-prinċipji għall-ġestjoni tal-operazzjonijiet tat-teżor tal-FEŻ huma stipulati fir-Regolament tal-Kunsill 215/2008 dwar ir-Regolament Finanzjarju applikabbli għall-10 FEŻ, u fil-Ftehim Intern. B’riżultat tar-regolament imsemmi hawn fuq, għandhom japplikaw il-prinċipji ewlenin li ġejjin: - Il-kontribuzzjonijiet tal-FEŻ jitħallsu mill-Istati Membri f’kontijiet speċjali miftuħa mal-bank tal-ħruġ ta' kull Stat Membru jew mal-istituzzjoni finanzjarja nnominata minnu. L-ammonti tal-kontribuzzjonijiet għandhom jibqgħu f’dawk il-kontijiet speċjali sakemm ikun jeħtieġ li jsiru l-ħlasijiet tal-FEŻ. - Il-kontribuzzjonijiet tal-FEŻ jitħallsu mill-Istati Membri fl-EUR, filwaqt li l-ħlasijiet tal-FEŻ huma ddenominati fl-EUR u f’valuti oħra, inkluż oħrajn inqas magħrufa. - Ma jistgħux jinġibdu flus iktar milli jkun hemm depożitati mill-kontijiet bankarji miftuħa mill-Kummissjoni f’isem il-FEŻ. Barra l-kontijiet speċjali, jinfetħu kontijiet bankarji oħra mill-Kummissjoni f’isem il-FEŻ, ma' istituzzjonijiet finanzjarji (il-banek ċentrali u l-banek kummerċjali), bl-iskop li minnhom isiru l-ħlasijiet u li fihom jiġu riċevuti l-ħlasijiet li mhumiex il-kontribuzzjonijiet tal-Istati Membri għall-baġit, skont l-Artikolu 44 tar-Regolament tal-Kunsill 215/2008 (ara 6. 4 hawn taħt) . Il-banek kummerċjali kollha fejn infetħu l-kontijiet għall-FEŻ li mhumiex il-"kontijiet speċjali" msemmija hawn fuq, jintgħażlu mill-Kummissjoni b’sejħa għall-offerti. L-operazzjonijiet tat-teżor u tal-ħlasijiet huma awtomatizzati ħafna u jiddependu fuq sistemi moderni tal-informatika. Huma applikati proċeduri speċifiċi biex jiggarantixxu s-sigurtà tas-sistema u jiżguraw is-segregazzjoni tad-dmirijiet f’konformità mar-Regolament Finanzjarju, l-istandards tal-kontroll intern tal-Kummissjoni, u l-prinċipji tal-awditjar. Ġabra miktuba ta' linji gwida u proċeduri, tirregola l-ġestjoni tal-operazzjonijiet tat-teżor u tal-ħlasijiet bil-għan li jiġi limitat ir-riskju operattiv u finanzjarju u jiġi żgurat livell adegwat ta’ kontroll. Dawn ikopru l-oqsma differenti tal-operat, u l-konformità mal-linji gwida u l-proċeduri jiġu kkontrollati regolarment. 6.2 IR-RISKJU TAS-SUQ 6.2.1 Ir-riskju tal-valuta Il-kontribuzzjonijiet kollha jinżammu fl-EUR, u l-valuti l-oħra jinxtraw biss meta jkunu meħtieġa biex isiru l-ħlasijiet. B’riżultat ta’ dan l-operazzjonijiet tat-teżor tal-FEŻ mhumiex esposti għar-riskju tal-valuta. 6.2.2 Ir-riskju tar-rata tal-imgħax Il-FEŻ ma jissellifx flus; b’konsegwenza ta’ dan mhuwiex espost għar-riskju tar-rata tal-imgħax. Madankollu l-FEŻ jaqla’ l-imgħax fuq il-bilanċi li jżomm fuq il-kontijiet bankarji differenti tiegħu. Il-Kummissjoni, f’isem il-FEŻ, għalhekk stabbilixxiet il-miżuri biex tiżgura li l-imgħax akkwistat regolarment jirrifletti r-rati tal-imgħax tas-suq kif ukoll il-varjazzjonijiet possibbli fihom. Il-bilanċi mil-lum għall-għada miżmuma fil-kontijiet mal-banek kummerċjali jiġu remunerati kuljum. Ir-remunerazzjoni tal-bilanċi fuq dawn il-kontijiet hija bbażata fuq ir-rati varjabbli tas-suq li fuqhom jiġi applikat marġni kontrattwali (pożittiv jew negattiv). Għall-biċċa l-kbira tal-kontijiet il-kalkolu tal-imgħax huwa marbut mal-EONIA (Euro Over Night Index Average), u huwa aġġustat biex jirrifletti kull varjazzjoni f’din ir-rata. Għal xi kontijiet oħrajn, il-kalkolu tal-imgħax huwa marbut mar-rata marġinali tal-BĊE (dik użata għall-operazzjonijiet ta' rifinanzjament tal-BĊE). B’riżultat ta’ dan il-FEŻ ma jieħu l-ebda riskju li l-bilanċi tiegħu jkunu remunerati b’rati iktar baxxi mir-rati tas-suq. 6.3 IR-RISKJU TAL-KREDITU (IR-RISKJU TAL-KONTROPARTI) Il-biċċa l-kbira tar-riżorsi tat-teżor tal-FEŻ jinżammu, f'konformità mar-Regolament tal-Kunsill 215/2008, fil-"kontijiet speċjali" miftuħa mill-Istati Membri għall-ħlas tal-kontribuzzjonijiet tagħhom. Il-maġġoranza ta’ dawn il-kontijiet jinżammu mat-teżori tal-Istati Membri jew mal-banek ċentrali nazzjonali. Dawn l-istituzzjonijiet iġorru l-iktar riskju tal-kontroparti baxx għall-FEŻ (l-esponiment huwa mal-Istati Membri tiegħu). F'dak li jirrigwarda l-parti tar-riżorsi tat-teżor tal-FEŻ li tinżamm fil-banek kummerċjali sabiex tkopri t-twettiq tal-ħlasijiet, ir-riforniment ta’ dawn il-kontijiet isir f’waqtu u huwa awtomatikament ġestit mis-sistema tal-ġestjoni tal-flus kontanti tat-teżor tal-Kummissjoni. Fuq kull kont jinżammu l-livelli minimi tal-flus kontanti, proporzjonati mal-ammont medju tal-ħlasijiet li jsiru minnu ta’ kuljum. B’konsegwenza ta’ dan, l-ammonti li jinżammu mil-lum għall-għada fuq dawn il-kontijiet jibqgħu kontinwament f’livelli baxxi, u b'hekk jiġi żgurat li l-esponiment għar-riskju tal-FEŻ ikun limitat. Barra minn hekk, jiġu applikati linji gwida speċifiċi fl-għażla tal-banek kummerċjali sabiex ikompli jiġi mminimizzat ir-riskju tal-kontroparti li għalih huwa espost il-FEŻ. Il-banek kummerċjali huma kollha magħżula b’sejħa għall-offerti. Il-klassifikazzjoni tal-kreditu minima għall-perjodu qasir ta' żmien meħtieġa għall-ammissjoni fil-proċeduri tas-sejħiet għall-offerti hija l-P-1 ta’ Moody's jew l-ekwivalenti (A-1 ta’ S&P jew F1 ta’ Fitch). Jista’ jkun meħtieġ livell iktar baxx f’ċirkostanzi speċifiċi u debitament ġustifikati. 6.4 IR-RISKJU TAL-LIKWIDITÀ Il-prinċipji tal-baġit applikati għall-FEŻ jiżguraw li r-riżorsi ġenerali tal-flus kontanti għall-perjodu baġitarju huma dejjem suffiċjenti għat-twettiq tal-ħlasijiet kollha relatati. Fil-fatt il-kontribuzzjonijiet totali tal-Istati Membri huma daqs l-ammont ġenerali tal-approprjazzjonijiet għall-ħlasijiet għall-perjodu baġitarju rilevanti. Il-kontribuzzjonijiet tal-Istati Membri għall-FEŻ, madankollu, jitħallsu fi tliet pagamenti fis-sena, filwaqt li l-ħlasijiet huma soġġetti għal ċertu staġjonalità. Sabiex jiġi żgurat li r-riżorsi tat-teżor huma dejjem suffiċjenti biex ikopru l-ħlasijiet li għandhom jitwettqu fi kwalunkwe xahar partikolari, l-informazzjoni dwar is-sitwazzjoni tat-teżor tiġi regolarment skambjata bejn it-teżor tal-Kummissjoni u d-dipartimenti rilevanti tal-infiq sabiex jiġi żgurat li l-ħlasijiet imwettqa fi kwalunkwe perjodu partikolari ma jaqbżux ir-riżorsi tat-teżor disponibbli. Barra dan ta’ hawn fuq, fil-kuntest tal-operazzjonijiet ta’ kuljum tat-teżor tal-FEŻ, l-għodda awtomatizzati tal-ġestjoni tal-flus kontanti jiżguraw li ta’ kuljum ikun hemm likwidità suffiċjenti disponibbli fuq kull kont bankarju tal-FEŻ. 7. DIVULGAZZJONIJIET DWAR IL-PARTIJIET RELATATI Ma ġew identifikati l-ebda tranżazzjonijiet marbuta ma' partijiet relatati li jeħtieġu divulgazzjoni separata taħt din l-intestatura. 8. AVVENIMENTI WARA D-DATA TAL-KARTA TAL-BILANĊ Fid-data tal-approvazzjoni ta’ dawn il-kontijiet, l-ebda kwistjonijiet materjali li jkunu jeħtieġu divulgazzjoni separata taħt din it-taqsima, ma kienu ġew għall-attenzjoni tal-Uffiċjal tal-Kontabbiltà tal-FEŻ jew irrappurtati lilu. Il-kontijiet annwali u n-noti relatati tħejjew bl-użu tal-iktar informazzjoni riċenti disponibbli u dan jinsab indikat fl-informazzjoni ppreżentata hawn fuq. 9. RIKONĊILJAZZJONI TAR-RIŻULTAT EKONOMIKU - IR-RIŻULTAT TAL-BAĠIT Ir-riżultat ekonomiku għas-sena jiġi kkalkulat fuq il-bażi tal-prinċipji tal-kontabbiltà bbażata fuq id-dovuti. Ir-riżultat tal-baġit huwa madankollu msejjes fuq ir-regoli tal-kontabbiltà bbażata fuq il-ħlasijiet, f'konformità mar-Regolament Finanzjarju. Billi t-tnejn jikkostitwixxu r-riżultat tal-istess tranżazzjonijiet sottostanti, huwa utli li jiġi kkontrollat li huma rikonċiljabbli. It-tabella ta' hawn taħt turi din ir-rikonċiljazzjoni, fejn tenfasizza l-ammonti ewlenin ta' rikonċiljazzjoni, maqsuma bejn il-partiti tad-dħul u dawk tan-nefqa. Miljuni ta' EUR | 2010 | 2009 | IR-RIŻULTAT EKONOMIKU GĦAS-SENA | (2 765) | (3 094) | DĦUL | L-intitolamenti li ma jaffettwawx ir-riżultat tal-baġit | (33) | - | L-intitolamenti stabbiliti fis-sena kurrenti iżda li għadhom ma nġabrux | (4) | (3) | L-intitolamenti stabbiliti fis-snin ta’ qabel u miġbura fis-sena kurrenti | 10 | 13 | L-effett nett tal-prefinanzjament | 53 | 24 | Id-dħul nett dovut | (173) | (75) | NEFQA | L-ispejjeż tas-sena kurrenti li għadhom ma tħallsux | 178 | 228 | L-ispejjeż tas-snin ta' qabel u li tħallsu fis-sena kurrenti[16] | (155) | - | Il-kanċellamenti tal-ħlasijiet | 39 | 12 | L-effett nett tal-prefinanzjament | (353) | (506) | L-ispejjeż netti dovuti | (31) | 331 | IR-RIŻULTAT TAL-BAĠIT GĦAS-SENA | (3 233) | (3 069) | Il-partiti ta' rikonċiljazzjoni – Dħul Id-dħul baġitarju ta’ sena finanzjarja jikkorrispondi mad-dħul miġbur mill-intitolamenti stabbiliti matul is-sena u l-ammonti miġbura mill-intitolamenti stabbiliti fis-snin ta' qabel. L- intitolamenti li ma jaffettwawx ir-riżultat tal-baġit huma rreġistrati fir-riżultat ekonomiku, iżda minn lat baġitarju dawn ma jistgħux jiġu kkunsidrati bħala dħul minħabba li l-ammont imsarraf ikun trasferit għal riżervi u ma jistax jiġi impenjat mill-ġdid mingħajr deċiżjoni tal-Kunsill. L- intitolamenti stabbiliti fis-sena kurrenti iżda li għadhom ma nġabrux għandhom jitnaqqsu mir-riżultat ekonomiku għall-finijiet tar-rikonċiljazzjoni minħabba li ma jagħmlux parti mid-dħul baġitarju. Min-naħa l-oħra, l- intitolamenti stabbiliti fis-snin ta’ qabel u miġbura fis-sena kurrenti għandhom jiżdiedu mar-riżultat ekonomiku għall-finijiet tar-rikonċiljazzjoni. L- effett nett tal-prefinanzjament huwa l-approvazzjoni tal-ammonti tal-prefinanzjament irkuprati. Dan jikkostitwixxi dħul ta’ flus li m'għandu l-ebda impatt fuq ir-riżultat ekonomiku. Id- dħul nett dovut jikkonsisti l-iktar f’dovuti li jkunu saru għall-finijiet tal- cut-off tal-aħħar tas-sena. Għandu jitqies biss l-effett nett, jiġifieri d-dħul dovut tas-sena kurrenti mingħajr it-treġġigħ lura tad-dħul dovut tas-sena ta’ qabel. Il-partiti ta' rikonċiljazzjoni – Nefqa L-ispejjeż tas-sena kurrenti li għadhom ma tħallsux għandhom jiġu miżjuda għall-finijiet ta' rikonċiljazzjoni billi huma inklużi fir-riżultat ekonomiku iżda ma jagħmlux parti min-nefqa baġitarja. Min-naħa l-oħra, in- nefqiet tas-snin ta' qabel li tħallsu fis-sena kurrenti għandhom jitnaqqsu mir-riżultat ekonomiku għall-finijiet ta' rikonċiljazzjoni billi huma jagħmlu parti min-nefqa baġitarja tas-sena kurrenti iżda m'għandhom l-ebda effett fuq ir-riżultat ekonomiku. L-irċevuti tal-flus kontanti mill- kanċellamenti tal-ħlasijiet ma jaffettwawx ir-riżultat ekonomiku filwaqt li jħallu impatt fuq ir-riżultat baġitarju. L- effett nett tal-prefinanzjament huwa l-kombinazzjoni tal-ammonti l-ġodda tal-prefinanzjament imħallsa fis-sena kurrenti (rikonoxxuti bħala nefqa baġitarja għas-sena) u l-approvazzjoni tal-prefinanzjament imħallas fis-sena kurrenti jew fis-snin ta’ qabel permezz tal-aċċettazzjoni tal-ispejjeż eliġibbli. Dan tal-aħħar jirrappreżenta spiża f’termini ta’ dovuti iżda mhux fil-kontijiet baġitarji billi l-pagament tal-prefinanzjament inizjali diġà ġie kkunsidrat bħala nefqa baġitarja fil-mument li tħallas. L- ispejjeż netti dovuti jikkonsistu l-iktar f’dovuti li jkunu saru għall-finijiet ta' cut-off tal-aħħar tas-sena, jiġifieri l-ispejjeż eliġibbli mġarrba minn benefiċjarji tal-fondi tal-FEŻ iżda li jkunu għadhom mhux irrappurtati lill-FEŻ. Għandu jitqies biss l-effett nett, jiġifieri l-ispejjeż dovuti tas-sena kurrenti mingħajr it-treġġigħ lura tal-ispejjeż dovuti tas-sena ta’ qabel. 2. RAPPORT DWAR L-IMPLIMENTAZZJONI FINANZJARJA NOTA TA’ INTRODUZZJONI Il-FEŻ ta’ qabel - Id-Deċiżjoni 1/2000 tal-Kunsill tal-AKP-KE tas-27 ta’ Lulju 2000 dwar il-miżuri ta’ tranżizzjoni tipprovdi sabiex xi wħud mir-riżorsi mhux allokati mill-FEŻ ta’ qabel ikunu użati għall-programmi konsistenti mad-dispożizzjonijiet rilevanti tal-Ftehim ta’ Cotonou u jiġu applikati kmieni taħt il-miżuri ta’ tranżizzjoni. - Id-Deċiżjoni tal-Kummissjoni 410/2001 tas-16 ta’ Marzu 2001, li tiffissa l-allokazzjonijiet għall-programmi indikattivi tal-pajjiżi tal-AKP taħt il-Ftehim ta’ Sħubija AKP-KE, tistipula li r-riżorsi mhux allokati mill-FEŻ ta’ qabel sa massimu ta’ EUR 1,2 biljun għandhom ikunu użati għall-implimentazzjoni f'konformità mar-regoli u l-proċeduri tal-FEŻ rilevanti, sakemm jidħol fis-seħħ il-Protokoll Finanzjarju tad-9 FEŻ. - Id-Deċiżjoni tal-Kummissjoni 1033/2001 tal-15 ta’ Ġunju 2001 iffissat l-allokazzjonijiet għall-programmi reġjonali u l-kooperazzjoni intra-AKP taħt il-Protokoll Finanzjarju mal-Ftehim ta’ Sħubija AKP-KE. - Id-Deċiżjoni tal-Kummissjoni 1252/2002 tal-11 ta’ Lulju 2002 żiedet il-pakkett maħsub għall-kooperazzjoni intra-AKP b’EUR 60 miljun, mir-riżervi ġenerali tas-6 u s-7 FEŻ, u pprovdiet ukoll għall-użu ta’ dawn il-fondi addizzjonali sakemm jidħol fis-seħħ il-Protokoll Finanzjarju tad-9 FEŻ, f’konformità mar-regoli u l-proċeduri applikabbli għall-FEŻ oriġinali. - Fl-aħħar nett, id-Deċiżjoni 3/2002 tal-Kunsill tal-Ministri tal-AKP-KE tat-23 ta’ Diċembru 2002 ħadet l-ammont ta’ EUR 25 miljun mir-riżorsi mhux allokati tat-8 FEŻ (riżerva ġenerali) u allokathom għall-kooperazzjoni reġjonali taħt il-Ftehim ta’ Sħubija AKP-KE. - Minħabba li s-6 FEŻ ingħalaq fl-2006 u s-7 FEŻ ingħalaq fl-2008, il-kontijiet annwali m’għadx fihom it-tabelli tal-implimentazzjoni għal dawn il-FEŻ. Madankollu, l-implimentazzjoni tal-bilanċi trasferiti tista’ tinstab fid-9 FEŻ. - Kif sar fis-snin li għaddew, sabiex tkun żgurata t-trasparenza fil-preżentazzjoni tal-kontijiet tal-2009, it-tabelli ta’ hawn taħt jippreżentaw separatament għat-8 FEŻ il-parti użata għall-programmazzjoni skont il-Konvenzjoni ta’ Lomé u l-parti użata għall-programmazzjoni skont il-Ftehim ta’ Cotonou. F’dak li jirrigwarda din tal-aħħar, l-entrata fil-kontijiet u l-preżentazzjoni tal-kontijiet saru fuq il-bażi tal-Artikolu 3(2) tal-Anness IV għall-Ftehim ta’ Sħubija AKP-KE, f’dak li jirrigwarda l-pajjiżi. Dak l-Artikolu jagħti lill-pajjiżi tal-AKP pakkett A sabiex ikopri l-appoġġ makroekonomiku u l-appoġġ għall-programmi u l-proġetti u pakkett B sabiex ikopri bżonnijiet mhux previsti bħall-assistenza ta’ emerġenza, l-inizjattivi ta’ tnaqqis tad-dejn u l-appoġġ biex ikunu kkumpensati l-effetti negattivi tal-instabbiltà fil-qligħ mill-esportazzjoni[17]. F’dak li jirrigwarda r-reġjuni, il-preżentazzjoni tal-kontijiet saret skont il-programmazzjoni reġjonali kif imsemmija fil-Kapitolu 2 tal-Ftehim ta’ Sħubija AKP-KE (jiġifieri programmi indikattivi reġjonali u kooperazzjoni intra-AKP). - Skont il-Punt 4 tal-Anness Ib (Qafas finanzjarju multiannwali għall-perjodu ta' bejn l-2008 u l-2013) għall-Ftehim ta’ Sħubija AKP-KE, il-bilanċi li baqa’ u l-ammonti diżimpenjati taħt il-Fondi bejn il-31.12.2007 u d-dħul fis-seħħ tal-10 FEŻ, ġew trasferiti għad-9 FEŻ sabiex jiġi żgurat li l-amministrazzjoni tal-UE tkun tista’ tiffunzjona u sabiex jiġu koperti l-ispejjeż kurrenti bil-għan li jiġu sostnuti l-proġetti li jinsabu għaddejjin sa meta jidħol fis-seħħ l-10 FEŻ. L-10 FEŻ Il-Ftehim ta’ Sħubija AKP-KE ffirmat fit-23 ta’ Ġunju 2000 f’Cotonou mill-Istati Membri tal-Komunità Ewropea u l-Istati tal-Afrika, il-Karibew u l-Paċifiku (l-Istati tal-AKP) daħal fis-seħħ fl-1 ta’ April 2003. Il-Ftehim ta’ Cotonou ġie emendat permezz tal-ftehim iffirmat mill-istess Stati fil-Lussemburgu fil-25 ta’ Ġunju 2005. Id-Deċiżjoni tal-Kunsill tal-UE tas-27 ta’ Novembru 2001 (2001/822/KE) dwar l-assoċjazzjoni tal-pajjiżi u t-territorji extra-Ewropej (OCT) mal-Komunità Ewropea daħlet fis-seħħ fit-2 ta’ Diċembru 2001. Din id-Deċiżjoni kienet emendata fid-19 ta’ Marzu 2007 (id-Deċiżjoni 2007/249/KE). Il-Ftehim Intern dwar il-finanzjament tal-għajnuna tal-Komunità taħt il-qafas finanzjarju multiannwali għall-perjodu 2008-2013 f’konformità mal-Ftehim ta’ Cotonou rivedut, adottat mir-Rappreżentanti tal-Gvernijiet tal-Istati Membri tal-Komunità Ewropea fis-17 ta’ Lulju 2006, daħal fis-seħħ fl-1 ta’ Lulju 2008. Skont il-Ftehim ta’ Cotonou, it-tieni perjodu (2008-2013) tal-għajnuna tal-Komunità għall-Istati tal-AKP u l-OCT huwa ffinanzjat mill-10 FEŻ b’fondi totali ta’ EUR 22 682 miljun, li minnhom: - EUR 21 966 miljun huma allokati għall-pajjiżi tal-AKP skont il-qafas finanzjarju multiannwali fl-Anness Ib għall-Ftehim ta’ Cotonou rivedut; - EUR 286 miljun huma allokati għall-OCT skont l-Anness IIAa għad-Deċiżjoni tal-Kunsill riveduta dwar l-assoċjazzjoni tal-OCT mal-Komunità Ewropea; - EUR 430 miljun huma għall-Kummissjoni sabiex tiffinanzja l-ispejjeż li jirriżultaw mill-ipprogrammar u l-implimentazzjoni tar-riżorsi tal-10 FEŻ, skont l-Artikolu 6 tal-Ftehim Intern. Fid-data tad-dħul fis-seħħ tal-10 FEŻ, dawn l-ammonti ġew issupplimentati b’bilanċi mhux minfuqa u għadhom issupplimentati b’fondi diżimpenjati li jirriżultaw mis-sistema sabiex tiġi ggarantita l-istabbilizzazzjoni tal-qligħ mill-esportazzjoni ta’ prodotti agrikoli primarji (STABEX) taħt il-Fondi qabel id-9 FEŻ. Dawn il-bilanċi u fondi diżimpenjati għandhom jintużaw u jiġu ġestiti skont il-Ftehim ta’ Cotonou rivedut u l-Ftehim Intern. L -allokazzjonijiet tal-10 FEŻ għall-Istati u r-reġjuni tal-AKP huma kif ġej (f’EUR): - EUR 15 300 miljun għall-programmi indikattivi nazzjonali, li minnhom: - EUR 13 500 miljun għall-pakketti A li minnhom infetħu allokazzjonijiet ta’ EUR 12 385 miljun u